title: 2007/324/ES: Rozhodnutie Rady zo 7. mája 2007 o praktických a procedurálnych opatreniach na vymenovanie dvoch členov výberovej komisie a monitorovacej a poradenskej komisie pre akciu Spoločenstva na podporu projektu Európske hlavné mesto kultúry Radou

text:
               11.5.2007

               SK

               Úradný vestník Európskej únie

               L 122/39

      ROZHODNUTIE RADY

   zo 7. mája 2007
   o praktických a procedurálnych opatreniach na vymenovanie dvoch členov výberovej komisie a monitorovacej a poradenskej komisie pre akciu Spoločenstva na podporu projektu Európske hlavné mesto kultúry Radou
   (2007/324/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na rozhodnutie Európskeho parlamentu a Rady č. 1622/2006/ES z 24. októbra 2006 o činnosti Spoločenstva na podporu projektu Európske hlavné mesto kultúry na roky 2007 až 2019 (1), a najmä na jeho články 6 a 10,
   keďže:

               (1)

               Články 6 a 10 rozhodnutia č. 1622/2006/ES ustanovujú, že sa zriadi výberová komisia a monitorovacia a poradenská komisia a že tieto komisie majú zahŕňať siedmich odborníkov, ktorých navrhnú európske inštitúcie, z ktorých dvoch má vymenovať Rada.

               (2)

               Je vhodné, aby Rada rozhodla o praktických a procedurálnych opatreniach na vymenovanie dvoch členov týchto komisií.

               (3)

               Tieto opatrenia by mali byť spravodlivé, nediskriminačné a transparentné,

         ROZHODLA TAKTO:
   Článok 1
   Rada rozhodne o vymenovaní dvoch členov do výberovej komisie a monitorovacej a poradenskej komisie v súlade s praktickými a procedurálnymi opatreniami ustanovenými v článku 2.
   Článok 2
   1.   Medzi všetkými členskými štátmi sa zorganizuje žrebovanie. Účasť členských štátov na žrebovaní je dobrovoľná. Aby sa však čo najväčšmi znížilo riziko konfliktu záujmov, členské štáty, ktoré usporadúvajú podujatie Európske hlavné mesto kultúry, ktoré sa má vybrať alebo monitorovať počas funkčného obdobia členov komisie, budú zo žrebovania vylúčené. Zoznam dotknutých členských štátov, ktorý vychádza z poradia, v akom sú členské štáty oprávnené navrhnúť Európske hlavné mesto kultúry v súlade s prílohou k rozhodnutiu č. 1622/2006/ES, je stanovený v prílohe k tomuto rozhodnutiu. Aby sa zaistilo čo najširšie rozloženie členských štátov, ktoré navrhujú odborníkov, členské štáty, ktoré navrhli odborníkov na predchádzajúce obdobie, budú zo žrebovania vylúčené.
   2.   Zoberú sa dva členské štáty, ktoré boli vybraté ako prvé. Tieto dva členské štáty navrhnú na vymenovanie po jednom nezávislom odborníkovi s bohatými skúsenosťami a znalosťami v oblasti kultúry, kultúrneho rozvoja miest alebo organizácie podujatia Európske hlavné mesto kultúry.
   3.   Na základe odporúčania dvoch vybratých členských štátov a po riadnom preskúmaní navrhnutých kandidátov Rada vymenuje týchto dvoch odborníkov na obdobie troch rokov za členov výberovej komisie a monitorovacej a poradenskej komisie.
   4.   V prípade úmrtia alebo odstúpenia odborníka z komisie členský štát, ktorý ho odporučil, navrhne vymenovať za neho na zvyšok funkčného obdobia náhradu. Uplatní sa postup uvedený v odseku 3.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 7. mája 2007

            Za Radu

            predseda

         H. SEEHOFER

      (1)  Ú. v. EÚ L 304, 3.11.2006, s. 1.

      PRÍLOHA
      Predpokladané zasadnutia výberovej komisie a monitorovacej a poradenskej komisie

                  Zasadnutia výberovej komisie (1)

                  Zasadnutia monitorovacej a poradenskej komisie (2)

                  KOMISIA 2007 – 2009

                  [Fínsko (2011)
                  Estónsko (2011)] (3)

                  Francúzsko (2013)
                  Slovensko (2013)
                  Portugalsko (2012)
                  Slovinsko (2012)
                  Švédsko (2014)
                  Lotyšsko (2014)
                  Belgicko (2015)
                  Česká republika (2015)

                  Nemecko (2010)
                  Maďarsko (2010)
                  Fínsko (2011)
                  Estónsko (2011)
                  Portugalsko (2012)
                  Slovinsko (2012)

                  KOMISIA 2010 – 2012

                  Belgicko (2015)
                  Česká republika (2015)
                  Španielsko (2016)
                  Poľsko (2016)
                  Dánsko (2017)
                  Cyprus (2017)
                  Holandsko (2018)
                  Malta (2018)

                  Fínsko (2011)
                  Estónsko (2011)
                  Portugalsko (2012)
                  Slovinsko (2012)
                  Francúzsko (2013)
                  Slovensko (2013)
                  Švédsko (2014)
                  Lotyšsko (2014)
                  Belgicko (2015)
                  Česká republika (2015)

                  KOMISIA 2013 – 2015

                  Taliansko (2019)
                  Bulharsko (2019) (4)

                  Švédsko (2014)
                  Lotyšsko (2014)
                  Belgicko (2015)
                  Česká republika (2015)
                  Španielsko (2016)
                  Poľsko (2016)
                  Dánsko (2017)
                  Cyprus (2017)
                  Holandsko (2018)
                  Malta (2018)

         (1)  Dve výberové zasadnutia za každý štát: predbežný výber do piatich rokov pred podujatím, konečný výber o deväť mesiacov neskôr.

         (2)  Dve monitorovacie zasadnutia za každý štát: do dvoch rokov pred podujatím a do ôsmich mesiacov pred podujatím.

         (3)  Dňa 13. novembra 2006 Rada vymenovala odborníkov Rady pre výber Európskeho hlavného mesta kultúry na rok 2011 v súlade s rozhodnutím č. 1419/1999/ES.

         (4)  Poradie, v akom sú členské štáty oprávnené podať návrh po roku 2019, nie je známe.


title: Rozhodnutie Rady (SZBP) 2016/602 z 23. marca 2016 o podpise a uzavretí Participačnej dohody medzi Európskou úniou a Švajčiarskou konfederáciou o účasti Švajčiarskej konfederácie na poradnej misii Európskej únie pre reformu sektora civilnej bezpečnosti na Ukrajine (EUAM Ukraine)

text:
               20.4.2016

               SK

               Úradný vestník Európskej únie

               L 104/1

         ROZHODNUTIE RADY (SZBP) 2016/602
   z 23. marca 2016
   o podpise a uzavretí Participačnej dohody medzi Európskou úniou a Švajčiarskou konfederáciou o účasti Švajčiarskej konfederácie na poradnej misii Európskej únie pre reformu sektora civilnej bezpečnosti na Ukrajine (EUAM Ukraine)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37, v spojení s článkom 218 ods. 5 a 6 Zmluvy o fungovaní Európskej únie,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               V článku 10 ods. 4 rozhodnutia Rady 2014/486/SZBP (1) sa stanovuje, že podrobné podmienky týkajúce sa účasti tretích štátov sa stanovia v dohodách, ktoré sa uzavrú v súlade s článkom 37 Zmluvy o Európskej únii.

               (2)

               Rada 7. decembra 2015 prijala rozhodnutie o poverení začať rokovania o Participačnej dohode medzi Európskou úniou a Švajčiarskou konfederáciou o účasti Švajčiarskej konfederácie na poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (ďalej len „dohoda“).

               (3)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Participačná dohoda medzi Európskou úniou a Švajčiarskou konfederáciou o účasti Švajčiarskej konfederácie na poradnej misii Európskej únie pre reformu sektora civilnej bezpečnosti na Ukrajine (EUAM Ukraine).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
   Článok 3
   Predseda Rady vykoná v mene Únie oznámenie podľa článku 9 ods. 1 dohody.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 23. marca 2016

            Za Radu

            predseda

         A.G. KOENDERS

      (1)  Rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (Ú. v. EÚ L 217, 23.7.2014, s. 42).


title: Rozhodnutie Európskeho parlamentu a Rady č. 1219/2011/EÚ zo 16. novembra 2011 o upísaní ďalších podielov na kapitáli Európskej banky pre obnovu a rozvoj (EBOR) Európskou úniou v dôsledku rozhodnutia zvýšiť tento kapitál

text:
               26.11.2011

               SK

               Úradný vestník Európskej únie

               L 313/1

         ROZHODNUTIE EURÓPSKEHO PARLAMENTU A RADY č. 1219/2011/EÚ
   zo 16. novembra 2011
   o upísaní ďalších podielov na kapitáli Európskej banky pre obnovu a rozvoj (EBOR) Európskou úniou v dôsledku rozhodnutia zvýšiť tento kapitál
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 212,
   so zreteľom na návrh Európskej komisie,
   po predložení návrhu legislatívneho aktu národným parlamentom,
   konajúc v súlade s riadnym legislatívnym postupom (1),
   keďže:

               (1)

               V súlade s článkom 4 ods. 3 Dohody o založení Európskej banky pre obnovu a rozvoj (2) (EBOR) sa guvernéri EBOR na svojom výročnom zasadnutí, ktoré sa konalo 14. a 15. mája 2010 v Záhrebe, v rezolúciách 126 (3) a 128 (4) rozhodli zvýšiť schválený základný kapitál EBOR o 10 miliárd EUR s cieľom udržať dostatočné množstvo kapitálu na to, aby sa v strednodobom horizonte v krajinách pôsobenia EBOR v súlade so štatutárnymi medzami zachovala primeraná úroveň činnosti.

               (2)

               Pred týmito rezolúciami bol kapitál EBOR stanovený na 20 miliárd EUR, z ktorých Únia upísala 60 000 podielov v menovitej hodnote 10 000 EUR/podiel.

               (3)

               Podľa rezolúcie 126 sa schválený základný kapitál EBOR zvýšil o 100 000 splatených podielov a každému členovi sa vydal istý počet celých podielov zaokrúhlených nadol v pomere k jeho doterajšej účasti na kapitáli banky. Splatená časť zvýšenia kapitálu sa splatila formou začlenenia časti neviazaných všeobecných rezerv EBOR do jej kapitálu. Toto rozhodnutie teda nemá žiadny priamy vplyv na rozpočet Únie. Všetci podielnici EBOR automaticky získali splatené podiely v pomere k ich doterajšej účasti na kapitáli banky, a to bez toho, aby sami museli vykonať akékoľvek ďalšie procedurálne kroky. Pre Úniu sa v tomto zmysle vydalo 3 031 nových podielov v menovitej hodnote 10 000 EUR/podiel, čím sa počet splatených podielov Únie zvýši na 63 031.

               (4)

               Podľa rezolúcie 128 by sa schválený základný kapitál EBOR mal zvýšiť o 900 000 podielov splatných na požiadanie v menovitej hodnote 10 000 EUR/podiel s výhradou umorenia. Každý člen by mal byť oprávnený upísať v menovitej hodnote istý počet celých podielov splatných na požiadanie, ktorý však neprekročí 42,857 % počtu podielov, ktoré tento člen vlastnil bezprostredne pred dátumom, kedy zvýšenie kapitálu nadobudlo platnosť. Únia je teda oprávnená do 31. decembra 2011 upísať až 27 013 podielov splatných na požiadanie.

               (5)

               Podľa rezolúcie 128 by sa malo použitie kapitálu EBOR monitorovať podľa štvrtého preskúmania kapitálových zdrojov (fourth Capital Resources Review – CRR4) na obdobie rokov 2011 – 2015 (ďalej len „obdobie CRR4“). Rada guvernérov EBOR by mohla v roku 2015 v rámci CRR4 rozhodnúť, že časť nepoužitého kapitálu splatného na požiadanie by sa za špecifických podmienok, ktoré sa dohodnú v roku 2015, mohla umoriť. Rada guvernérov EBOR sa v rezolúcii 128 uzniesla, že takéto umorenie podielov splatných na požiadanie by bolo automatické a platilo by pre všetkých členov EBOR, ktorí upísali podiely splatné na požiadanie schválené v tejto rezolúcii. Komisia by v takejto situácii vzala rezolúciu guvernérov EBOR na vedomie a vykonala ju.

               (6)

               Toto rozhodnutie by mohlo posilniť schopnosť EBOR zintenzívniť svoju činnosť v krajinách svojho pôsobenia, a poskytovať tak cennú pomoc ekonomikám týchto krajín v ekonomicky zložitých časoch. Je vhodné, aby Únia upísala spomenuté ďalšie podiely s cieľom podporiť svoje zámery v oblasti vonkajších hospodárskych vzťahov a s cieľom zachovať si svoj počet hlasov v rámci EBOR.

               (7)

               Zvýšenie kapitálu splatného na požiadanie stanovené v tomto rozhodnutí prispieva k udržaniu prístupu EBOR na finančné trhy.

               (8)

               Komisia by mala Európskemu parlamentu a Rade do konca obdobia CRR4 predložiť správu, v ktorej posúdi efektívnosť súčasného systému európskych inštitúcií verejného financovania podporujúcich investície v Únii a v jej susedstve. Táto správa by mala zahŕňať odporúčania o spolupráci medzi príslušnými bankami a optimalizácii a koordinácii ich činností tak, ako to Európsky parlament požadoval vo svojom uznesení z 25. marca 2009 o výročných správach Európskej investičnej banky a Európskej banky pre obnovu a rozvoj za rok 2007 (5).

               (9)

               EBOR by sa mala podporovať v tom, aby v krajinách mimo Únie, kde intervenuje súbežne s Úniou, rozvíjala spoluprácu s ostatnými európskymi inštitúciami verejného financovania prostredníctvom dohôd, ako je trojstranné Memorandum o porozumení medzi Európskou komisiou, Európskou investičnou bankou spolu s Európskym investičným fondom a Európskou bankou pre obnovu a rozvoj o spolupráci mimo Európskej únie, ktoré im umožňuje pôsobiť doplnkovo tým, že sa opierajú o svoje príslušné komparatívne výhody.

               (10)

               Potenciálny záväzok spojený s časťou upísaného kapitálu, ktorá je splatná na požiadanie, je v rozpočte Únie zohľadnený v riadku so symbolickým záznamom (p. m.) 01 03 01 02 Európska banka pre obnovu a rozvoj — Časť upísaného kapitálu splatná na požiadanie.

               (11)

               Zástupcovia Únie v riadiacich orgánoch EBOR by mali podnecovať EBOR, aby: pokračovala v zavádzaní najlepších postupov obozretného bankovníctva s cieľom zachovať si svoju veľmi silnú kapitálovú pozíciu; zakročovala v oblastiach, ktoré sú v súlade s hlavnými cieľmi stratégie Európa 2020 pre zamestnanosť a rast v záujme posilnenia celkovej súdržnosti politiky v oblasti vonkajšej činnosti Únie; ďalej rozvíjala finančné nástroje založené na spolufinancovaní z rozpočtu Únie a rozpočtu EBOR, ktoré pomáhajú pri plnení cieľov Únie, pričom sa zohľadní, že takáto spolupráca by mala byť spojená s efektívnou kontrolou nad verejnými prostriedkami Únie a ich lepšou viditeľnosťou, a poskytovala na svojej internetovej stránke príslušné informácie o príjemcoch a dosahoch svojich operácií uskutočnených prostredníctvom finančných sprostredkovateľov a o hodnotení projektov.

               (12)

               Guvernér EBOR zastupujúci Úniu by mal každoročne predkladať Európskemu parlamentu správu o presadzovaní cieľov Únie s osobitným zreteľom na vonkajšiu činnosť Únie tak, ako sa ustanovuje v článku 21 Zmluvy o Európskej únii, stratégiu Európa 2020 a na výrazné zvýšenie transferu technológií výroby energie z obnoviteľných zdrojov a energeticky účinných technológií.

               (13)

               Zástupcovia Únie v riadiacich orgánoch EBOR by mali vyvíjať všemožné úsilie, aby sa zabránilo akejkoľvek činnosti EBOR vykonávanej v krajinách jej pôsobenia prostredníctvom cudzej nespolupracujúcej jurisdikcie charakterizovanej predovšetkým žiadnymi alebo nominálnymi daňami, nedostatkom efektívnej výmeny informácií s cudzími daňovými úradmi a nedostatkom transparentnosti legislatívnych, právnych alebo administratívnych ustanovení alebo ako je identifikovaná Organizáciou pre hospodársku spoluprácu a rozvoj či Finančnou akčnou skupinou,

         PRIJALI TOTO ROZHODNUTIE:
   Článok 1
   Únia upisuje 27 013 ďalších podielov EBOR splatných na požiadanie v hodnote 10 000 EUR/podiel podľa rezolúcie 128 Rady guvernérov, ktorej znenie je pre informáciu priložené k tomuto rozhodnutiu.
   Článok 2
   Guvernér EBOR zastupujúci Úniu uloží v banke v mene Únie požadovanú upisovaciu listinu.
   Článok 3
   Guvernér EBOR zastupujúci Úniu každoročne predkladá Európskemu parlamentu správu o využívaní kapitálu, o opatreniach na zabezpečenie transparentnosti operácií EBOR prostredníctvom finančných sprostredkovateľov, o tom, ako EBOR prispela k plneniu cieľov Únie, o podstupovaní rizika a účinnosti získavania dodatočných finančných prostriedkov zo súkromného sektora a o spolupráci Európskej investičnej banky a EBOR mimo Únie.
   Článok 4
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Štrasburgu 16. novembra 2011

            Za Európsky parlament

            predseda

         J. BUZEK

            Za Radu

            predseda

         W. SZCZUKA

      (1)  Pozícia Európskeho parlamentu z 13. októbra 2011 (zatiaľ neuverejnená v úradnom vestníku) a rozhodnutie Rady z 8. novembra 2011.

      (2)  Ú. v. ES L 372, 31.12.1990, s. 4.

      (3)  Rezolúcia 126 s názvom Zvýšenie schváleného základného kapitálu, vydanie splatených podielov a platba formou prerozdelenia čistého zisku.

      (4)  Rezolúcia 128 s názvom Zvýšenie schváleného základného kapitálu, vydanie a upísanie podielov splatných na požiadanie a umorenie.

      (5)  Ú. v. EÚ C 117 E, 6.5.2010, s. 147.

      PRÍLOHA

         REZOLÚCIA č. 128
         Zvýšenie schváleného základného kapitálu, vydanie a upísanie kapitálu splatného na požiadanie a umorenie
         RADA GUVERNÉROV,
         so zreteľom na správu o štvrtom preskúmaní kapitálových zdrojov (fourth Capital Resources Review – CRR4) na obdobie 2011 – 2015 (ďalej len „obdobie CRR4“), ktorú predložila Rada riaditeľov, pričom preskúmanie sa vykonalo v súlade s článkom 5 ods. 3 Dohody o založení banky (ďalej len „dohoda“),
         po zohľadnení danej správy a na základe plného súhlasu s jej zisteniami a odporúčaniami vrátane jej strategických cieľov, po zohľadnení navrhovaného objemu prostriedkov na činnosť vo výške 9 mld. EUR p. a. na roky 2011 a 2012 na 8,5 mld. EUR na zvyšok obdobia CRR4 a po zohľadnení analýzy kapitálových požiadaviek,
         so zreteľom na konštatovanie, že je žiaduce a vhodné zvýšiť schválený základný kapitál o 9 mld. EUR vo forme podielov splatných na požiadanie a vydať takéto podiely všetkým členom, ktorí majú záujem o ich upísanie, v pomere k ich doterajšej účasti na kapitáli banky, a to za podmienok, ktoré počítajú s možnosťou ich umorenia a anulovania umorených podielov,
         na základe súhlasu s konštatovaním správy, že vzhľadom na potrebu, aby si banka zachovala dostatok kapitálu na podporu operačnej činnosti naplánovanej na nasledujúcich päť rokov, sa predpokladá, že počas daného obdobia sa všetky možné príjmy každého roka pridelia do čistého zisku s výnimkou možného pridelenia prostriedkov na účel doplnenia špeciálneho fondu podielnikov EBOR, ako aj
         na základe vykonávania právomocí podľa článku 24 ods. 1 dohody vrátane výkonu týchto právomocí v rozsahu, ktorý je potrebný na vykonávanie právomoci nad akoukoľvek záležitosťou, ktorou bola Rada riaditeľov poverená alebo ktorá jej bola pridelená v súlade s článkom 24. ods. 2 dohody,
         ROZHODLA, ŽE:
         Schválený základný kapitál banky sa zvyšuje a podiely takto zvýšeného kapitálu sú k dispozícii na upísanie, a to za týchto podmienok:
         1.   Zvýšenie schváleného základného kapitálu

                     a)

                     Schválený základný kapitál banky sa v deň nadobudnutia platnosti, ktorý je vymedzený v odseku 4 písm. a) tejto rezolúcie, zvyšuje o 900 000 podielov splatných na požiadanie v menovitej hodnote 10 000 EUR/podiel s výhradou umorenia v súlade s odsekom 3.

                     b)

                     Z celkového počtu podielov schválených v tejto rezolúcii sa každému členovi ponúkne na upísanie počet celých podielov splatných na požiadanie zaokrúhlených nadol, ktorý nepresiahne 42,857 % (1) podielov, ktorými daný člen disponoval bezprostredne pred dátumom nadobudnutia platnosti v súlade s odsekom 2 tejto rezolúcie.

                     c)

                     Podiely splatné na požiadanie schválené v tejto rezolúcii, ktoré sa neupísali podľa odseku 2 tejto rezolúcie, sa vyhradzujú na prvé upísanie novými členmi a na osobitné zvýšenia v rámci upísaní jednotlivých členov, ktoré môže stanoviť Rada guvernérov v súlade s článkom 5 ods. 2 a 4 Dohody o založení banky.

               2.   Upísanie

                     a)

                     Každý člen má nárok na upísanie v menovitej hodnote počtu celých podielov splatných na požiadanie, ktorý nepresiahne 42,857 % podielov, ktoré daný člen vlastnil bezprostredne pred nadobudnutím platnosti. Každé takého upísanie sa riadi podmienkami stanovenými v tejto rezolúcii.

                     b)

                     Dňa 30. apríla 2011 alebo pred týmto dátumom alebo v neskorší dátum, ktorý stanoví Rada riaditeľov dňa 30. apríla 2011 alebo pred týmto dátumom a ktorý nepripadne na neskôr ako 31. decembra 2011, každý člen, ktorý má záujem o upísanie podľa tejto rezolúcie, uloží v banke tieto dokumenty vo forme, ktorá je pre banku prijateľná:

                                 i)

                                 upisovaciu listinu, ktorou člen upisuje počet podielov splatných na požiadanie špecifikovaný v danej listine;

                                 ii)

                                 vyhlásenie, že náležite prijal všetky legislatívne a ostatné interné opatrenia, ktoré sú potrebné na to, aby mohol takéto upísanie vykonať, ako aj

                                 iii)

                                 záväzok, že poskytne informácie o takýchto opatreniach, ktoré banka môže požadovať.

                     c)

                     Každá upisovacia listina nadobúda platnosť a upísanie v nej uvedené sa považuje za vykonané v deň nadobudnutia platnosti alebo v deň, keď banka oznámi upisujúcemu členovi, že dokumenty, ktoré uložil podľa odseku 2 písm. b) tejto rezolúcie, považuje za uspokojujúce, v závislosti od toho, čo nastane skôr.

                     d)

                     Ak sa dokumenty, ktoré sú pre banku uspokojujúce a v ktorých sa ustanovuje upísanie súhrnného počtu podielov podľa odseku 4 písm. a) tejto rezolúcie neuložia do dňa nadobudnutia platnosti, Rada riaditeľov môže na základe vlastného uváženia vyhlásiť, že upisovacie listiny, ktoré členovia už uložili a príslušné upísania nadobúdajú platnosť s okamžitou účinnosťou, s výhradou akýchkoľvek iných ustanovení tejto rezolúcie, za predpokladu, že Rada riaditeľov považuje takýto postup za konanie v najlepšom operatívnom záujme banky a ďalej za predpokladu, že súhrnný počet upisovacích listín, ktoré sa už uložili a ktorých uloženie sa očakáva v blízkej budúcnosti, sa podľa usúdenia Rady riaditeľov dostatočne približuje súhrnnému počtu podielov podľa spomenutého odseku 4 písm. a).

               3.   Umorenie

                     a)

                     Podiely splatné na požiadanie schválené v tejto rezolúcii banka na konci obdobia CRR4 umorí, a to na základe nasledujúcich ustanovení tohto odseku 3, pričom jej nevzniknú žiadne náklady.

                     b)

                     Všetky alebo niektoré podiely splatné na požiadanie sa v súlade so zostávajúcimi ustanoveniami tohto odseku 3 umoria v deň, ktorý bezprostredne nasleduje po výročnom zasadnutí (2016), pričom počet podielov, ktoré sa majú umoriť sa vypočíta na základe uplatnenia dohodnutého vzorca (ďalej len „dohodnutý vzorec“), ktorý vychádza z prípadného nepoužitého kapitálu splatného na požiadanie na konci obdobia CRR4, pričom sa zohľadňuje štatutárna hranica použitia kapitálu vo výške 87 %. Na účely výpočtu sa takýto prípadný nepoužitý kapitál splatný na požiadanie rovná nižšej sume z možností: 9 000 000 000 EUR a [(87 % z A) – B], kde:

                                 i)

                                 A je súhrn nerozdeleného upísaného kapitálu, rezerv a čistého zisku banky na konci obdobia CRR4 a

                                 ii)

                                 B je súhrn podnikového imania banky na konci obdobia CRR4.

                           Počet prípadných podielov na umorenie podľa dohodnutého vzorca sa rovná danému výsledku vydelenému menovitou hodnotou podielov (10 000 EUR) (2).

                     c)

                     Akékoľvek umorenie podielov v súlade s touto rezolúciou sa vykoná len pod podmienkou, že po umorení sa naďalej uplatňujú všetky príslušné ustanovenia dohody (napr.: dodržiavajú sa pomery ustanovené v článku 12), že banka nepožiadala o splatenie podielov s cieľom splniť svoje záväzky (článok 6 ods. 4 a článok 17 dohody) a že sa neprijalo rozhodnutie o ukončení obchodnej činnosti banky (článok 41 a článok 42 ods. 2 dohody).

                     d)

                     V období bezprostredne pred výročným zasadnutím (2015) sa vykonajú tieto kroky:

                                 i)

                                 Vedenie banky pripraví na základe známych údajov vzťahujúcich sa na roky 2011 – 2014, ako aj na základe primeraných prognóz na rok 2015 posúdenie finančnej situácie banky a hospodárskych podmienok, pri ktorých sa očakáva, že budú prevládať do konca obdobia CRR4 vrátane predovšetkým vývoja hospodárskych výstupov, investícií, domácich bankových systémov a medzinárodných kapitálových trhov a následne bude primerane konzultovať s Radou riaditeľov.

                                 ii)

                                 Prezident predloží Rade riaditeľov návrh správy pre Radu guvernérov spolu s návrhmi dvoch rezolúcií, ktoré sa opisujú v ďalšej časti textu.

                                 iii)

                                 V prvej rezolúcii sa identifikuje počet podielov splatných na požiadanie, ktoré sa majú umoriť, pričom existujú tieto možnosti: x) ak na základe uplatnenia dohodnutého vzorca neexistuje nepoužitý kapitál splatný na požiadanie, v rezolúcii sa skonštatuje, že za uplatnenia dohodnutého vzorca sa neumoria žiadne podiely; y) ak na základe uplatnenia dohodnutého vzorca existuje nepoužitý kapitál splatný na požiadanie a ak je na základe posúdenia finančnej situácie banky a prevládajúcich hospodárskych podmienok možné tento vzorec uplatniť bez prispôsobenia, v rezolúcii sa skonštatuje, že sa umoruje špecifikovaný počet podielov, ktorý zodpovedá maximálnemu počtu podielov, ktoré je na základe dohodnutého vzorca možné umoriť; alebo z) ak na základe uplatnenia dohodnutého vzorca existuje nepoužitý kapitál splatný na požiadanie a ak by sa na základe posúdenia finančnej situácie banky a prevládajúcich hospodárskych podmienok tento vzorec nemal uplatniť, v rezolúcii sa skonštatuje, že sa umorí počet podielov, ktorý je nižší ako maximálny počet podielov splatných na požiadanie, ktorý je na základe dohodnutého vzorca možné umoriť, pričom tento počet sa môže rovnať nule.

                                 iv)

                                 V druhej rezolúcii sa ustanovuje postup umorenia podielov splatných na požiadanie, ktoré sa neumorili v súlade s ods. 3 písm. e) alebo f) po uplynutí obdobia CRR4.

                                 v)

                                 S výhradou akýchkoľvek ustanovení rokovacieho poriadku Rady guvernérov a bez toho, aby tým boli dotknuté právomoci Rady guvernérov podľa článku 24 dohody, sa oblasť umorenia podielov splatných na požiadanie zahrnie ako jeden z bodov do programu rokovania výročného zasadnutia Rady guvernérov (2015), Rade guvernérov sa predloží správa na zváženie a rezolúcie na schválenie.

                     e)

                     Rada guvernérov v rámci výročného zasadnutia (2015) rozhodne o prvej rezolúcii väčšinou celkového počtu hlasov hlasujúcich členov za predpokladu, že ak sa táto prvá rezolúcia neprijme takouto väčšinou, počet prípadných podielov splatných na požiadanie určených na umorenie bude zodpovedať maximálnemu počtu podielov, ktoré sa na základe uplatnenia dohodnutého vzorca môžu umoriť, vo všetkých prípadoch s výhradou ustanovení odseku 3 písm. f) uvedeného v ďalšej časti textu.

                     f)

                     Ak sa skutočná finančná situácia banky a hospodárske podmienky prevládajúce na konci obdobia CRR4 podstatne odlišujú od situácie a podmienok, ktoré sa očakávali na základe prognóz, ktoré vedenie banky poskytlo Rade riaditeľov v roku 2015, Rade guvernérov sa na základe podobného postupu okamžite predloží nová rezolúcia, ktorú táto rada schváli rovnakou väčšinou na výročnom zasadnutí (2016) alebo po ňom.

                     g)

                     Po nadobudnutí účinnosti rozhodnutia o umorení špecifikovaného počtu podielov splatných na požiadanie v súlade s uvedeným ods. 3 písm. e) alebo f) odovzdajú všetci členovia, ktorí upísali podiely splatné na požiadanie schválené v tejto rezolúcii, časť alebo všetky svoje podiely v pomere k ich príslušnému vlastníctvu takýchto podielov a takéto umorené podiely splatné na požiadanie sa automaticky anulujú, a to k dátumu ich umorenia, pričom sa schválený kapitál banky zodpovedajúcim spôsobom zníži bez toho, aby bola potrebná ďalšia rezolúcia Rady guvernérov.

                     h)

                     Rada guvernérov rozhodne na svojom výročnom zasadnutí (2015) o druhej rezolúcii väčšinou celkového počtu hlasov hlasujúcich členov.

               4.   Nadobudnutie platnosti a ostatné ustanovenia

                     a)

                     Na účely tejto rezolúcie je dátumom nadobudnutia platnosti 30. apríl 2011 alebo skorší dátum alebo taký neskorší dátum najneskôr do 31. decembra 2011, ktorý môže stanoviť Rada riaditeľov a v ktorý sa podľa ods. 2 písm. b) tejto rezolúcie uložili v banke dokumenty, ktoré sú pre banku uspokojujúce a v ktorých sa ustanovuje upísanie súhrnného počtu minimálne 450 000 (3) podielov splatných na požiadanie.

                     b)

                     S výhradou ustanovení tejto rezolúcie sa ustanovenia dohody uplatňujú mutatis mutandis na podiely splatné na požiadanie schválené touto rezolúciou, ako aj na upísania vykonané na základe tejto rezolúcie rovnakým spôsobom, ako keby tieto podiely tvorili súčasť pôvodného kapitálu banky a ako keby v prípade týchto upísaní a platieb išlo o prvé upísanie takýchto podielov a ich prvé splatenie.

            (Prijaté 14. mája 2010)

         (1)  Po zvýšení splateného kapitálu bude schválený základný kapitál banky predstavovať 21 mld. EUR. Zvýšenie o 9 mld. EUR predstavuje 42,857 % zvýšenie schváleného základného kapitálu. Každý podielnik bude teda oprávnený upísať až 42,857 % svojej aktuálnej účasti na kapitáli banky v okamihu schválenia zvýšenia, aby sa tak zachovala štruktúra účasti.

         (2)  Podľa dohodnutého vzorca by sa suma nepoužitého kapitálu splatného na požiadanie rovnala nule, ak by podnikové imanie banky dosahovalo alebo presahovalo 87 % nerozdeleného upísaného kapitálu, rezerv a čistého zisku.

         (3)  Čo predstavuje 50 % počtu novo schválených podielov splatných na požiadanie.


               7.2.2008

               SK

               Úradný vestník Európskej únie

               C 33/2

         Rozhodnutie správnej rady Agentúry Európskej únie pre základné práva
   z 23. októbra 2007
   o podmienkach a postupoch vnútorných vyšetrovaní vo vzťahu k boju proti podvodom, korupcii a iným nezákonným činnostiam poškodzujúcim záujmy spoločenstiev
   (2008/C 33/03)
   SPRÁVNA RADA AGENTÚRY EURÓPSKEJ ÚNIE PRE ZÁKLADNÉ PRÁVA
   so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva,
   keďže:

               (1)

               Nariadenie Európskeho parlamentu a Rady (ES) č. 1073/1999 (1) a nariadenie Rady (Euratom) č. 1074/1999 (2), ktoré sa týkajú vyšetrovaní vedených Európskym úradom pre boj proti podvodom ustanovujú, že úrad iniciuje a vedie vnútorné administratívne vyšetrovania v orgánoch, inštitúciách, úradoch a agentúrach založených Zmluvou o ES alebo Zmluvou o Euratome alebo na ich základe.

               (2)

               Zodpovednosť Európskeho úradu pre boj proti podvodom stanovená Komisiou presahuje rámec ochrany finančných záujmov a zahŕňa všetky činnosti súvisiace so zabezpečovaním ochrany záujmov Spoločenstva pred protiprávnym správaním, ktoré by mohlo viesť k správnemu alebo trestnému konaniu.

               (3)

               Oblasť boja proti podvodom by sa mala rozšíriť a jeho účinnosť zvýšiť využívaním už existujúcich odborných poznatkov v oblasti administratívnych vyšetrovaní.

               (4)

               Všetky orgány, inštitúcie, úrady a agentúry by na základe svojej správnej autonómie mali preto úradu zveriť úlohu viesť vnútorné administratívne vyšetrovania s cieľom odhaliť závažné skutočnosti súvisiace s výkonom služobných povinností, ktoré predstavujú zanedbanie povinností úradníkov a zamestnancov Spoločenstiev podľa článkov 11, 11 písm. a), 12 písm. b) 13, 16 a 17 Služobného poriadku úradníkov a Podmienok zamestnávania ostatných zamestnancov Európskych spoločenstiev (ďalej len „služobný poriadok“), skutočnosti poškodzujúce záujmy týchto Spoločenstiev, ktoré môžu viesť k disciplinárnemu alebo v príslušných prípadoch k trestnému konaniu, alebo závažné priestupky/porušenia podľa článku 22 a 22 písm. a) služobného poriadku alebo nesplnenie obdobných povinností zo strany členov, riadiacich pracovníkov alebo zamestnancov tých orgánov, inštitúcií, úradov a agentúr Spoločenstiev, na ktoré sa služobný poriadok nevzťahuje.

               (5)

               Tieto vyšetrovania by mali byť vedené v plnom súlade s príslušnými ustanoveniami zmlúv o založení Európskych spoločenstiev, najmä s Protokolom o výsadách a imunitách a ich vykonávacími predpismi a služobným poriadkom.

               (6)

               Tieto vyšetrovania by sa mali byť vykonávať za rovnakých podmienok vo všetkých orgánoch, inštitúciách, úradoch a agentúrach Spoločenstva; poverenie úradu vykonať túto úlohou by nemalo ovplyvniť povinnosti samotných inštitúcií, orgánov, úradov a agentúr a nemala by ním byť nijako dotknutá právna ochrana dotknutých osôb,

         PRIJALA TOTO ROZHODNUTIE:
   1.   Povinnosť spolupracovať s úradom
   Riaditeľ, útvary a každý riadiaci pracovník, úradník alebo zamestnanec Agentúry Európskej únie pre základné práva, ďalej len „agentúra“, ako aj zamestnanci, na ktorých sa nevzťahuje služobný poriadok, sú povinní plne spolupracovať so zamestnancami úradu a poskytnúť každú požadovanú pomoc pri vyšetrovaní. S týmto cieľom poskytnú zamestnancom úradu všetky potrebné informácie a vysvetlenia.
   Bez toho, aby boli dotknuté príslušné ustanovenia zmlúv o založení Európskych spoločenstiev, najmä Protokolu o výsadách a imunitách a textov na ich implementáciu, členovia správnej rady agentúry plne spolupracujú s úradom.
   2.   Povinnosť poskytovať informácie
   Každý úradník a zamestnanec agentúry bezodkladne zašle vedúcemu oddelenia alebo riaditeľovi agentúry alebo po zvážení priamo úradu každú informáciu, o ktorej sa dozvie, týkajúcu sa možného podvodu, korupcie alebo inej nezákonnej činnosti poškodzujúcej záujmy Spoločenstiev alebo závažných skutočností súvisiacich s výkonom služobných povinností, ktoré predstavujú zanedbanie povinností úradníkov alebo zamestnancov Spoločenstiev, ktoré môžu viesť k disciplinárnemu alebo v príslušných prípadoch k trestnému konaniu, alebo týkajúcu sa nesplnenia obdobných povinností zo strany členov, riadiacich pracovníkov alebo zamestnancov, na ktorých sa služobný poriadok nevzťahuje.
   Predseda správnej rady, riaditeľ alebo riadiaci pracovníci agentúry bezodkladne pošlú úradu každú informáciu, o ktorej sa dozvedia, týkajúcu sa výskytu nezrovnalostí predpokladaných v prvom odseku.
   V žiadnom prípade sa nesmie zaobchádzať nespravodlivo a diskriminujúco s riadiacimi pracovníkmi, úradníkmi a zamestnancami agentúry alebo zamestnancami, na ktorých sa nevzťahuje služobný poriadok, preto, že poskytli informácie uvedené v prvom a druhom odseku.
   Členovia správnej rady, ktorí získali vedomosť o skutočnostiach uvedených v prvom odseku, informujú predsedu správnej rady alebo po zvážení priamo úrad.
   3.   Podpora bezpečnostného úradu/príslušného úradníka
   Na požiadanie riaditeľa úradu pomáha úradu pri vyšetrovaniach bezpečnostný úrad agentúry alebo príslušný úradník.
   4.   Informovanie dotknutej strany
   Keď sa vyskytne podozrenie týkajúce sa zamestnanca, riadiaceho pracovníka, úradníka alebo zamestnancov, na ktorých sa nevzťahuje služobný poriadok, dotknutá strana sa o tejto skutočnosti okamžite informuje, pokiaľ to nepoškodí vyšetrovanie. V žiadnom prípade nesmú byť po ukončení vyšetrovania závery vyšetrovaní obsahujúce meno zamestnanca, riadiaceho pracovníka, úradníka alebo pracovníka alebo zamestnancov agentúry, na ktorých sa nevzťahuje služobný poriadok, použité bez toho, aby sa dotknutej strane poskytla možnosť vyjadriť sa ku všetkým skutočnostiam, ktoré sa jej týkajú. V záveroch sa uvedie odkaz na tieto vyjadrenia.
   V prípadoch vyžadujúcich úplnú utajenosť na účely vyšetrovania a vyžadujúcich použitie vyšetrovacích postupov spadajúcich do oblasti vnútroštátnej súdnej právomoci, povinnosť prizvať zamestnanca, riadiaceho pracovníka, pracovníka agentúry alebo zamestnanca, na ktorého sa nevzťahuje služobný poriadok, aby poskytol vyjadrenie, sa môže na základe dohody s predsedom správnej rady alebo riaditeľom agentúry odložiť. V takýchto prípadoch sa disciplinárne konanie nesmie začať predtým, ako sa dotknutej strane poskytne možnosť, aby sa vyjadrila.
   5.   Informácia o končení vyšetrovania bez ďalšieho konania
   Ak sa po uskutočnení vnútorného vyšetrovania nepotvrdilo obvinenie vznesené proti zamestnancovi, riadiacemu pracovníkovi, úradníkovi alebo pracovníkovi agentúry alebo zamestnancovi, na ktorého sa nevzťahuje služobný poriadok, vnútorné vyšetrovanie voči tejto osobe sa ukončí bez ďalšieho konania na základe rozhodnutia riaditeľa úradu, ktorý o tom písomne informuje dotknutú osobu. Dotknutá strana môže požiadať, aby sa toto rozhodnutie vložilo do jej osobného spisu.
   6.   Zbavenie imunity
   Každá žiadosť vnútroštátnej polície alebo súdneho orgánu týkajúca sa zbavenia imunity riadiaceho pracovníka, úradníka alebo zamestnanca agentúry alebo zamestnanca, na ktorého sa nevzťahuje služobný poriadok, v súvislosti s možným podvodom, korupciou alebo inou nezákonnou činnosťou sa pošle riaditeľovi úradu na posúdenie. Ak sa žiadosť o zbavenie imunity týka člena správnej rady agentúry, úradu sa informuje o tejto skutočnosti.
   7.   Dátum nadobudnutia účinnosti
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      Viedeň, 23. októbra 2007

         Anastasia CRICKLEY

            predsedníčka správnej rady FRA

      (1)  Ú. v. ES L 136, 31.5.1999, s. 1.

      (2)  Ú. v. ES L 136, 31.5.1999, s. 8.


title: Rozhodnutie Európskej centrálnej banky (EÚ) 2017/1361 z 18. mája 2017, ktorým sa mení rozhodnutie (EÚ) 2015/5 o vykonávaní programu nákupu cenných papierov krytých aktívami (ECB/2017/15)

text:
                  21.7.2017

                  SK

                  Úradný vestník Európskej únie

                  L 190/24

            ROZHODNUTIE EURÓPSKEJ CENTRÁLNEJ BANKY (EÚ) 2017/1361
      z 18. mája 2017,
      ktorým sa mení rozhodnutie (EÚ) 2015/5 o vykonávaní programu nákupu cenných papierov krytých aktívami (ECB/2017/15)
      RADA GUVERNÉROV EURÓPSKEJ CENTRÁLNEJ BANKY,
      so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
      so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.1 druhý pododsek v spojení s článkom 3.1 prvou zarážkou a článkom 18.1,
      keďže:

                  (1)

                  Rozhodnutím Európskej centrálnej banky (EÚ) 2015/5 (ECB/2014/45) (1) sa zaviedol program nákupu cenných papierov krytých aktívami (asset-backed securities purchase programme – ABSPP). ABSPP je spolu s tretím programom nákupu krytých dlhopisov, programom nákupu, programom nákupu aktív verejného sektora na sekundárnych trhoch a programom nákupu cenných papierov podnikového sektora súčasťou rozšíreného programu nákupu aktív (APP). Cieľom APP je ešte viac zlepšiť transmisiu menovej politiky, uľahčiť poskytovanie úverov hospodárstvu eurozóny, uvoľniť úverové podmienky pre domácnosti a firmy a pomôcť vrátiť mieru inflácie na úroveň tesne pod 2 % v strednodobom horizonte v súlade s primárnym cieľom Európskej centrálnej banky (ECB) udržiavať cenovú stabilitu.

                  (2)

                  Dosiahnutie jednotnej menovej politiky aj prostredníctvom APP si vyžaduje vymedzenie nástrojov a postupov, ktoré má používať Eurosystém, aby sa táto politika vykonávala jednotne prostredníctvom členských štátov, ktorých menou je euro.

                  (3)

                  Rada guvernérov 22. marca 2017 rozhodla ďalej upraviť pravidlá, ktoré sú uplatniteľné na cenné papiere kryté aktívami, ktoré pochádzajú od likvidačných subjektov, s cieľom zabezpečiť rovnocenné zaobchádzanie s uvedenými subjektmi pri vykonávaní menovej politiky Eurosystému prostredníctvom APP.

                  (4)

                  Preto by sa rozhodnutie (EÚ) 2015/5 (ECB/2014/45) malo zodpovedajúcim spôsobom zmeniť,

            PRIJALA TOTO ROZHODNUTIE:
      Článok 1
      Zmena
      V článku 2 rozhodnutia (EÚ) 2015/5 (ECB/2014/45) sa dopĺňa tento bod 11:

                     „11.

                     Subjektom, ktorý je pôvodcom alebo tvorcom cenných papierov krytých aktívami, nie je subjekt vo verejnom alebo v súkromnom vlastníctve, ktorý: a) má za hlavný cieľ postupný predaj svojich aktív alebo ukončenie svojich obchodných činností, alebo b) je subjektom pre správu alebo predaj aktív zriadeným na podporu reštrukturalizácie a/alebo riešenie krízových situácií finančného sektora vrátane subjektov pre správu aktív vytvorených v dôsledku riešenia krízovej situácie pomocou nástroja oddelenia aktív v súlade s článkom 26 nariadenia Európskeho parlamentu a Rady (EÚ) č. 806/2014 (*1) alebo vnútroštátnymi právnymi predpismi, ktorými sa transponoval článok 42 smernice Európskeho parlamentu a Rady 2014/59/EÚ (*2).

      Článok 2
      Nadobudnutie účinnosti
      Toto rozhodnutie nadobúda účinnosť 21. júla 2017.

         Vo Frankfurte nad Mohanom 18. mája 2017

               Za Radu guvernérov ECB

               prezident ECB

            Mario DRAGHI

         (1)  Rozhodnutie Európskej centrálnej banky (EÚ) 2015/5 z 19. novembra 2014 o vykonávaní programu nákupu cenných papierov krytých aktívami (ECB/2014/45) (Ú. v. EÚ L 1, 6.1.2015, s. 4).


title: 2014/126/SZBP: Rozhodnutie Politického a bezpečnostného výboru Operačné centrum EÚ/1/2014 z  27. februára 2014 o vymenovaní vedúceho operačného centra EÚ pre misie a operáciu spoločnej bezpečnostnej a obrannej politiky v Africkom rohu

text:
               11.3.2014

               SK

               Úradný vestník Európskej únie

               L 70/27

      ROZHODNUTIE POLITICKÉHO A BEZPEČNOSTNÉHO VÝBORU
      OPERAČNÉ CENTRUM EÚ/1/2014
   z 27. februára 2014
   o vymenovaní vedúceho operačného centra EÚ pre misie a operáciu spoločnej bezpečnostnej a obrannej politiky v Africkom rohu
   (2014/126/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2012/173/SZBP z 23. marca 2012 o aktivovaní operačného centra EÚ pre misie a operáciu spoločnej bezpečnostnej a obrannej politiky v Africkom rohu (1), a najmä na jeho článok 3,
   keďže:

               (1)

               Podľa článku 3 ods. 1 rozhodnutia 2012/173/SZBP bol za vedúceho operačného centra EÚ na obdobie do 23. marca 2014 vymenovaný (námorný) kapitán Ad VAN DER LINDE.

               (2)

               Rozhodnutím 2013/725/SZBP (2) Rada zmenila rozhodnutie 2012/173/SZBP. Podľa článku 3 ods. 1a rozhodnutia 2012/173/SZBP je Politický a bezpečnostný výbor v súlade s článkom 38 Zmluvy oprávnený prijímať rozhodnutia o vymenúvaní následných vedúcich operačného centra EÚ.

               (3)

               Španielsko 28. novembra 2013 navrhlo za nového vedúceho operačného centra EÚ (námorného) kapitána Francisca CORNAGA, ktorý má nastúpiť po (námornom) kapitánovi Adovi VAN DER LINDEOVI.

               (4)

               Vojenský výbor EÚ 19. decembra 2013 súhlasil, že odporučí, aby Politický a bezpečnostný výbor za vedúceho operačného centra EÚ vymenoval (námorného) kapitána Francisca CORNAGA,

         PRIJAL TOTO ROZHODNUTIE:
   Článok 1
   Za vedúceho operačného centra EÚ pre misie a operáciu spoločnej bezpečnostnej a obrannej politiky v Africkom rohu sa týmto od 24. marca 2014 vymenúva (námorný) kapitán Francisco CORNAGO.
   Článok 2
   Toto rozhodnutie nadobúda účinnosť 24. marca 2014.

      V Bruseli 27. februára 2014

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 89, 27.3.2012, s. 66.

      (2)  Rozhodnutie Rady 2013/725/SZBP z 9. decembra 2013, ktorým sa mení rozhodnutie 2012/173/SZBP o aktivovaní operačného centra EÚ pre misie a operáciu spoločnej bezpečnostnej a obrannej politiky v Africkom rohu a ktorým sa predlžuje jeho účinnosť (Ú. v. EÚ L 329, 10.12.2013, s.39).


title: Rozhodnutie Rady (SZBP) 2017/1194 zo 4. júla 2017, ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS)

text:
               5.7.2017

               SK

               Úradný vestník Európskej únie

               L 172/13

         ROZHODNUTIE RADY (SZBP) 2017/1194
   zo 4. júla 2017,
   ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 3. júla 2013 prijala rozhodnutie 2013/354/SZBP (1), na základe ktorého misia EUPOL COPPS pokračovala od 1. júla 2013.

               (2)

               Rada 7. júla 2016 prijala rozhodnutie 2016/1108/SZBP (2), ktorým sa mení rozhodnutie 2013/354/SZBP a predlžuje sa od 1. júla 2016 do 30. júna 2017.

               (3)

               V nadväznosti na strategické preskúmanie misie EUPOL COPPS by sa misia mala predĺžiť na ďalšie obdobie 12 mesiacov do 30. júna 2018.

               (4)

               Rozhodnutie 2013/354/SZBP by sa preto malo zodpovedajúcim spôsobom zmeniť.

               (5)

               Misia EUPOL COPPS sa bude vykonávať v situácii, ktorá sa môže zhoršiť a ktorá by mohla brániť dosiahnutiu cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2013/354/SZBP sa mení takto:

               1.

               V článku 12 ods. 1 sa dopĺňa tento pododsek:
               „Referenčná suma určená na pokrytie výdavkov spojených s misiou EUPOL COPPS v období od 1. júla 2017 do 30. júna 2018 je 12 372 000 EUR.“

               2.

               V článku 15 sa tretí odsek nahrádza takto:
               „Stráca účinnosť 30. júna 2018.“

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2017.

      V Bruseli 4. júla 2017

            Za Radu

            predseda

         M. MAASIKAS

      (1)  Rozhodnutie Rady 2013/354/SZBP z 3. júla 2013 o policajnej misii Európskej únie na palestínskych územiach (EUPOL COPPS) (Ú. v. EÚ L 185, 4.7.2013, s. 12).

      (2)  Rozhodnutie Rady (SZBP) 2016/1108 zo 7. júla 2016, ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS) (Ú. v. EÚ L 183, 8.7.2016, s. 65).


title: Rozhodnutie Európskeho parlamentu (EÚ) 2015/1650 z 29. apríla 2015 o účtovnej závierke Európskeho centra pre prevenciu a kontrolu chorôb za rozpočtový rok 2013

text:
               30.9.2015

               SK

               Úradný vestník Európskej únie

               L 255/217

      ROZHODNUTIE EURÓPSKEHO PARLAMENTU (EÚ) 2015/1650
      z 29. apríla 2015
      o účtovnej závierke Európskeho centra pre prevenciu a kontrolu chorôb za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2013 spolu s odpoveďami centra (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória centru za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (5), a najmä na jeho článok 23,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0069/2015),

         1.

            konštatuje, že konečná ročná účtovná závierka Európskeho centra pre prevenciu a kontrolu chorôb sa nachádza v prílohe k správe Dvora audítorov;

         2.

            schvaľuje účtovnú závierku Európskeho centra pre prevenciu a kontrolu chorôb za rozpočtový rok 2013;

         3.

            poveruje svojho predsedu, aby postúpil toto rozhodnutie riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 123.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 142, 30.4.2004, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Rady z 5. apríla 2001 o uzavretí Európskym spoločenstvom dohovoru o zjednotení niektorých pravidiel pre medzinárodnú leteckú dopravu (Montrealský dohovor)

text:
Dôležité právne oznámenie

|

32001D0539

Úradný vestník L 194 , 18/07/2001 S. 0038 - 0038

		Rozhodnutie Radyz 5. apríla 2001o uzavretí Európskym spoločenstvom dohovoru o zjednotení niektorých pravidiel pre medzinárodnú leteckú dopravu (Montrealský dohovor)(2001/539/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na článok 80 ods. 2 v spojení s prvou vetou prvého pododseku článku 300 ods. 2 a prvým pododsekom článku 300 ods. 3,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) je výhodné pre leteckých dopravcov Európskeho spoločenstva vykonávať prepravu podľa jednotných a jednoznačných pravidiel týkajúcich sa ich zodpovednosti za škody; tieto pravidlá by mali byť rovnaké ako pravidlá uplatňované na dopravcov z tretích štátov;(2) spoločenstvo sa zúčastnilo na medzinárodnej diplomatickej konferencii o leteckom práve, konanej v Montreale od 10. do 28. mája 1999, ktorá vyústila do prijatia dohovoru o zjednotení niektorých pravidiel pre medzinárodnú leteckú dopravu (Montrealský dohovor) a podpísalo uvedený dohovor 9. decembra 1999;(3) organizácie regionálnej hospodárskej integrácie, ktoré majú právomoci v niektorých záležitostiach pokrytých Montrealským dohovorom, môžu k tomuto dohovoru pristúpiť;(4) spoločenstvo a jeho členské štáty si delia právomoci vo vzťahu k niektorým záležitostiam, ktoré sú predmetom Montrealského dohovoru, a je preto potrebné, aby spoločenstvo a jeho členské štáty súčasne ratifikovali dohovor, aby bolo zaručené jednotné a úplné uplatňovanie jeho ustanovení v rámci Európskej únie,ROZHODLA TAKTO:Článok 1Dohovor o zjednotení niektorých pravidiel pre medzinárodnú leteckú dopravu (Montrealský dohovor) je týmto v mene Európskeho spoločenstva schválený.Text dohovoru je pripojený k tomuto rozhodnutiu.Článok 2Predseda Rady v mene Európskeho spoločenstva uloží nástroj uvedený v článku 53 ods. 3 Montrealského dohovoru spolu s vyhlásením o právomoci u Medzinárodnej organizácie pre civilné letectvo.Dokument bude uložený súčasne s ratifikačnými listinami všetkých členských štátov.V Luxemburgu 5. apríla 2001Za RadupredsedaB. Rosengren[1] Ú. v. ES C 337 E, 28.11.2000, s. 225.[2] Stanovisko zo 16. februára 2001 (ešte nebolo uverejnené v úradnom vestníku).--------------------------------------------------Dohovor o zjednotení niektorých pravidiel pre medzinárodnú leteckú dopravuŠTÁTY, KTORÉ SÚ STRANAMI TOHTO DOHOVORUUZNÁVAJÚC významný prínos Dohovoru o zjednotení niektorých pravidiel o medzinárodnej leteckej doprave podpísaného vo Varšave 12. októbra 1929, ďalej len "Varšavský dohovor" a ostatných súvisiacich dokumentov k zosúladeniu súkromného medzinárodného leteckého práva;UZNÁVAJÚC potrebu modernizácie a konsolidácie Varšavského dohovoru a súvisiacich dokumentov;UZNÁVAJÚC dôležitosť zabezpečenia ochrany záujmov spotrebiteľov v medzinárodnej leteckej doprave a potrebu spravodlivého odškodnenia založeného na princípe náhrady;POTVRDZUJÚC želanie systematicky rozvíjať služby medzinárodnej leteckej dopravy a hladkú prepravu cestujúcich, batožiny a nákladu v súlade s princípmi a cieľmi Dohovoru o medzinárodnom civilnom letectve podpísaného v Chicagu 7. decembra 1944;PRESVEDČENÉ, že spoločná akcia štátov týkajúca sa ďalšieho zosúlaďovania a kodifikácie niektorých pravidiel upravujúcich medzinárodnú leteckú dopravu prostredníctvom nového dohovoru je najprimeranejším prostriedkom na dosiahnutie spravodlivého vyváženia záujmov,SA DOHODLI TAKTO:KAPITOLA IVšeobecné ustanoveniaČlánok 1Rozsah pôsobnosti1. Tento dohovor sa vzťahuje na všetku medzinárodnú prepravu cestujúcich, batožiny alebo nákladu vykonávanú lietadlami za odplatu. Vzťahuje sa rovnako na bezplatnú prepravu lietadlom, ktorú vykonáva letecký dopravný podnik.2. Na účely tohto dohovoru, pojem medzinárodná preprava znamená každú prepravu, pri ktorej, podľa dohody zúčastnených strán, leží miesto odletu a miesto určenia, bez ohľadu na to, či dôjde alebo nedôjde k prerušeniu alebo prekladaniu, buď na území dvoch zmluvných štátov alebo na území jedného zmluvného štátu, ak je dohodnutá zastávka na území jedného štátu, aj keď tento štát nie je zmluvným štátom. Preprava medzi dvoma bodmi na území jedného zmluvného štátu bez dohodnutej zastávky na území iného štátu, sa nepovažuje za medzinárodnú prepravu na účely tohto dohovoru.3. Preprava, ktorú majú vykonať postupne niekoľkí leteckí dopravcovia, sa považuje na účely tohto dohovoru za jednu nedelenú prepravu, ak ju zúčastnené strany považovali za jediný výkon, bez ohľadu na to, či bola dohodnutá formou jednej zmluvy alebo niekoľkých zmlúv, a nestráca svoj medzinárodný charakter len kvôli tomu, že jedna zmluva alebo niekoľko zmlúv sa má uskutočniť výlučne v rámci územia toho istého štátu.4. Tento dohovor sa vzťahuje tiež na prepravu uvedenú v kapitole V, s výhradou podmienok, ktoré sú v nej uvedené.Článok 2Preprava vykonávaná štátom a preprava poštových zásielok1. Tento dohovor sa vzťahuje na prepravu vykonávanú štátom alebo právne ustanovenými verejnými orgánmi za predpokladu, že spĺňa podmienky stanovené v článku 1.2. Pri preprave poštových zásielok sa prepravca zodpovedá len príslušnej poštovej správe v súlade s pravidlami platnými vo vzťahu medzi dopravcami a poštovou správou.3. S výnimkou ustanovenia odseku 2 tohto článku, ustanovenia tohto dohovoru sa nevzťahujú na prepravu poštových zásielok.KAPITOLA IIDokumentácia a povinnosti strán zúčastňujúcich sa na preprave cestujúcich, batožiny a nákladuČlánok 3Cestujúci a batožina1. Pri preprave cestujúcich sa doručí individuálny alebo kolektívny prepravný dokument, ktorý obsahuje:a) údaje o mieste odletu a mieste určenia;b) ak sa miesto odletu a miesto určenia nachádzajú na území jediného zmluvného štátu, pričom existuje jedna alebo niekoľko dohodnutých zastávok na území iného štátu, údaj o najmenej jednej takejto dohodnutej zastávke.2. Každý iný spôsob uloženia informácií uvedených v odseku 1 môže nahradiť doručenie dokladu uvedeného v odseku 1. Ak je použitý akýkoľvek iný spôsob uloženia informácií, dopravca ponúkne cestujúcemu doručenie písomného vyhlásenia o takto uložených informáciách.3. Dopravca doručí cestujúcemu identifikačný batožinový štítok na každý kus zapísanej batožiny.4. Cestujúci dostane písomné oznámenie o skutočnosti, že pokiaľ sa uplatňuje tento dohovor, tento upravuje a môže obmedziť zodpovednosť dopravcov v prípade smrti alebo zranenia cestujúcich, zničenia, straty alebo poškodenia batožiny a omeškania.5. Nedodržanie ustanovení predchádzajúcich odsekov nemá vplyv na existenciu alebo platnosť zmluvy o preprave, ktorá napriek tomu podlieha pravidlám tohto dohovoru, vrátane tých, ktoré sa týkajú obmedzenia zodpovednosti.Článok 4Náklad1. Pri preprave nákladu sa doručí letecký nákladný list.2. Každý iný spôsob uloženia záznamu o preprave, ktorá sa má uskutočniť, môže nahradiť doručenie leteckého nákladného listu. Ak je použitý akýkoľvek iný spôsob uloženia záznamu, dopravca na požiadanie odosielateľa doručí odosielateľovi potvrdenku o náklade, ktorá umožňuje identifikáciu zásielky a prístup k informáciám obsiahnutým v zázname uloženom uvedeným iným spôsobom.Článok 5Obsah leteckého nákladného listu alebo potvrdenky o nákladeLetecký nákladný list alebo potvrdenka obsahuje:a) údaje o mieste odletu a mieste určenia;b) ak sa miesto odletu a miesto určenia nachádzajú na území jediného zmluvného štátu, pričom existuje jedna alebo niekoľko dohodnutých zastávok na území iného štátu, údaj najmenej o jednej takejto dohodnutej zastávke; ac) údaj o hmotnosti zásielky.Článok 6Dokument o povahe nákladuAby boli splnené požiadavky colných orgánov, policajných orgánov a orgánov verejnej správy, môže byť odosielateľ v prípade potreby požiadaný, aby poskytol dokument uvádzajúci povahu nákladu. Toto ustanovenie nevytvára pre dopravcu povinnosť, záväzok alebo zodpovednosť, ktoré by z neho plynuli.Článok 7Opis leteckého nákladného listu1. Letecký nákladný list vystaví odosielateľ v troch pôvodných častiach.2. Prvá časť sa označí poznámkou "pre dopravcu"; podpíše ju odosielateľ. Druhá časť sa označí poznámkou "pre príjemcu"; podpíše ju odosielateľ a dopravca. Tretiu časť podpíše dopravca a odovzdá ho odosielateľovi po prijatí nákladu.3. Podpis dopravcu a podpis odosielateľa môže byť tlačený alebo nahradený pečiatkou.4. Ak na požiadanie odosielateľa dopravca vystaví letecký nákladný list, má sa za to, že dopravca tak urobil v mene odosielateľa, ak sa nedokáže opak.Článok 8Dokumentácia pre viaceré balíkyV prípade, že ide o viac balíkov než jeden:a) dopravca nákladu má právo vyžadovať od odosielateľa, aby vystavil samostatné letecké nákladné listy;b) odosielateľ má právo od dopravcu požadovať, aby mu dodal samostatné potvrdenky o náklade, ak je použitý iný spôsob uvedený v odseku 2 článku 4.Článok 9Nedodržanie požiadaviek na dokumentáciuNedodržanie požiadaviek ustanovení článkov 4 až 8 nemá vplyv na existenciu alebo platnosť zmluvy o preprave, ktorá napriek tomu podlieha pravidlám tohto dohovoru, vrátane tých, ktoré sa týkajú obmedzenia zodpovednosti.Článok 10Zodpovednosť za údaje v dokumentácii1. Odosielateľ je zodpovedný za správnosť údajov a za vyhlásenia vzťahujúce sa na náklad, ktoré uviedol sám alebo ktoré boli uvedené v jeho mene v leteckom nákladnom liste, alebo dodané ním alebo v jeho mene dopravcovi, aby ich uviedol v potvrdenke o náklade, alebo aby ich uviedol v zázname uloženom iným spôsobom, ako je uvedené v odseku 2 článku 4. Uvedené platí taktiež v prípade, keď osoba konajúca v mene odosielateľa je súčasne agentom dopravcu.2. Odosielateľ odškodní dopravcu za všetky škody, ktoré utrpí dopravca alebo ktorákoľvek iná osoba, ktorej sa dopravca zodpovedá, v dôsledku nezrovnalostí, nesprávnosti alebo neúplnosti údajov a vyhlásení dodaných odosielateľom alebo osobou konajúcou v jeho mene.3. S výhradou ustanovení odsekov 1 a 2 tohto článku, dopravca nahradí odosielateľovi všetku škodu, ktorú utrpí odosielateľ alebo ktorákoľvek iná osoba, ktorej sa odosielateľ zodpovedá, v dôsledku nezrovnalostí, nesprávnosti alebo neúplnosti údajov a vyhlásení, ktoré uviedol dopravca alebo osoba konajúca v jeho mene, v potvrdenke o náklade alebo v zázname uloženom iným spôsobom, ako je uvedené v odseku 2 článku 4.Článok 11Dôkazná hodnota dokumentácie1. Letecký nákladný list alebo potvrdenka o náklade sú prima facie dôkazmi o uzavretí zmluvy, o prijatí nákladu a o podmienkach prepravy v nich uvedených.2. Všetky údaje v leteckom nákladnom liste alebo v potvrdenke o náklade vzťahujúce sa k hmotnosti, rozmerom a spôsobu balenia nákladu, ako aj tie, ktoré sa týkajú počtu balíkov, sú dôkazmi prima facie o uvedených skutočnostiach; tie údaje, ktoré súvisia s množstvom, objemom a stavom nákladu, nepredstavujú dôkaz proti dopravcovi, ibaže boli skontrolované dopravcom v prítomnosti odosielateľa a táto skutočnosť je uvedená v leteckom nákladnom liste alebo v potvrdenke o náklade, alebo sa týkajú zjavného stavu leteckého nákladu.Článok 12Právo disponovať s nákladom1. Za predpokladu dodržania všetkých záväzkov zo zmluvy o preprave má odosielateľ právo disponovať s nákladom tak, že ho vezme späť na letisku odletu alebo určenia, alebo že ho zastaví v priebehu cesty pri ktoromkoľvek pristátí, alebo tak, že požiada o jeho doručenie na mieste určenia, alebo v priebehu cesty osobe inej než príjemcovi pôvodne určenému, alebo požiada o vrátenie nákladu späť na miesto odletu. Odosielateľ nesmie využívať toto dispozičné právo takým spôsobom, ktorým by poškodil dopravcu alebo iných odosielateľov a musí uhradiť všetky náklady, ktoré vzniknú vykonávaním tohto práva.2. Ak nie je možné vykonať pokyny odosielateľa, dopravca ho musí o tom ihneď informovať.3. Ak dopravca vykonáva pokyny odosielateľa o dispozícii s nákladom bez toho, že by požadoval časť leteckého nákladného listu, alebo potvrdenku o náklade doručenú odosielateľovi, dopravca bude zodpovedný, bez toho, aby bolo dotknuté jeho právo na postih odosielateľa, za akúkoľvek škodu, ktorá môže byť týmto spôsobená ktorejkoľvek inej osobe, ktorá má oprávnene v držbe príslušnú časť leteckého nákladného listu alebo potvrdenku o náklade.4. Príslušné právo odosielateľa zaniká v okamihu, keď vzniká právo príjemcu v súlade s článkom 13. Ak však príjemca odmietne prijať náklad, alebo nie je možné sa s ním spojiť, obnoví sa odosielateľovi právo disponovať s nákladom.Článok 13Dodanie nákladu1. Okrem prípadu, keď odosielateľ uplatnil svoje právo podľa článku 12, príjemca je oprávnený pri príchode nákladu do miesta určenia vyžadovať, aby mu dopravca dodal náklad na základe zaplatenia prepravného, ktoré treba zaplatiť, a v súlade s podmienkami prepravy.2. Pokiaľ nie je dohodnuté inak, je povinnosťou dopravcu ihneď oznámiť príjemcovi príchod nákladu.3. Ak dopravca prizná stratu nákladu, alebo ak náklad neprišiel do siedmich dní po dni, v ktorom mal prísť, príjemca je oprávnený uplatniť si voči dopravcovi práva vyplývajúce zo zmluvy o preprave.Článok 14Výkon práv odosielateľa a príjemcuOdosielateľ aj príjemca si môžu jednotlivo uplatniť všetky práva, ktoré sú im dané článkami 12 a 13, každý vo svojom mene, či už konajú vo svojom vlastnom záujme alebo v záujme iného, za predpokladu, že dodržujú povinnosti stanovené zmluvou o preprave.Článok 15Vzťahy odosielateľa a príjemcu alebo vzájomné vzťahy tretích strán1. Články 12, 13, a 14 sa nedotýkajú vzťahov odosielateľa a príjemcu medzi sebou, ani vzájomných vzťahov tretích strán, ktorých práva sú odvodené buď od odosielateľa alebo od príjemcu.2. Ustanovenia článkov 12, 13, a 14 môžu byť zmenené iba výslovným ustanovením v leteckom nákladnom liste alebo v potvrdenke o náklade.Článok 16Formality colných orgánov, policajných orgánov alebo iných orgánov verejnej správy1. Odosielateľ musí dodať také informácie a také dokumenty, ktoré sú nevyhnutné na splnenie formalít colných orgánov, policajných orgánov a všetkých iných orgánov verejnej správy predtým, ako je možné dodať náklad príjemcovi. Odosielateľ zodpovedá dopravcovi za každú škodu spôsobenú absenciou, nedostatočnosťou alebo nepresnosťou každej takej informácie alebo dokumentu, pokiaľ škodu nezavinil dopravca, jeho pracovníci alebo agenti.2. Dopravca nie je povinný zisťovať správnosť alebo úplnosť takýchto informácií alebo dokumentov.KAPITOLA IIIZodpovednosť dopravcu a rozsah náhrady škodyČlánok 17Smrť a zranenie cestujúcich - škoda na batožine1. Dopravca je zodpovedný za utrpenú škodu v prípade smrti alebo telesného zranenia cestujúceho iba v prípade, keď sa nehoda, ktorá spôsobila smrť alebo zranenie udiala na palube lietadla alebo ak nastala v priebehu nastupovania alebo vystupovania.2. Dopravca je zodpovedný za utrpenú škodu v prípade zničenia, straty, alebo poškodenia zapísanej batožiny iba v prípade, keď sa udalosť, ktorá zapríčinila zničenie, stratu, alebo poškodenie, udiala na palube lietadla alebo kedykoľvek v čase, keď mal dopravca zapísanú batožinu na starosti. Avšak dopravca nie je zodpovedný v tom rozsahu, v ktorom škoda vznikla v dôsledku vnútornej závady, povahy alebo vady batožiny. V prípade nezapísanej batožiny vrátane osobných vecí, je dopravca zodpovedný, ak škoda vznikla jeho zavinením alebo zavinením jeho pracovníkov alebo agentov.3. Ak dopravca prizná stratu zapísanej batožiny, alebo ak zapísaná batožina neprišla do dvadsaťjeden dní po dni, v ktorom mala prísť, cestujúci je oprávnený uplatniť voči dopravcovi práva, ktoré vyplývajú zo zmluvy o preprave.4. Pokiaľ nie je v tomto dohovore uvedené inak, pojem "batožina" znamená zapísanú batožinu aj nezapísanú batožinu.Článok 18Škoda na náklade1. Dopravca je zodpovedný za utrpenú škodu v prípade zničenia, straty alebo poškodenia nákladu iba v prípade, keď sa udalosť, ktorá zapríčinila škodu, udiala počas leteckej prepravy.2. Dopravca však nie je zodpovedný v tom rozsahu, v ktorom preukáže, že zničenie, strata alebo poškodenie nákladu vzniklo v dôsledku jednej alebo viacerých z týchto príčin:a) vnútorná závada, povaha alebo vada nákladu;b) chybné balenie nákladu vykonané inou osobou než je dopravca alebo jeho pracovníci alebo agenti;c) vojnový čin alebo ozbrojený konflikt;d) čin orgánu verejnej správy uskutočnený v súvislosti so vstupom, výstupom alebo tranzitom nákladu.3. Letecká preprava v zmysle odseku 1 tohto článku zahŕňa časové obdobie, počas ktorého má náklad na starosti dopravca.4. Do časového obdobia leteckej prepravy sa nepočíta žiadna preprava po zemi, mori alebo po vnútrozemských vodných cestách vykonávaná mimo letiska. Ak sa však takáto preprava uskutoční pri výkone zmluvy o leteckej preprave s cieľom nakladania, dodania, alebo prekladania, každá škoda sa považuje za následok udalosti, ktorá sa udiala počas leteckej prepravy, ak sa nedokáže opak. Ak dopravca bez súhlasu odosielateľa nahradí prepravu iným druhom dopravy na celej dĺžke alebo na časti prepravy, ktorá mala byť podľa zmluvy medzi stranami leteckou prepravou, táto preprava iným druhom dopravy sa považuje za prepravu v rámci časového obdobia leteckej prepravy.Článok 19OmeškanieDopravca je zodpovedný za škodu spôsobenú omeškaním v leteckej preprave cestujúcich, batožiny alebo nákladu. Dopravca však nie je zodpovedný za škodu spôsobenú omeškaním, ak dokáže, že on, jeho pracovníci a agenti vykonali všetky opatrenia, ktoré môžu byť odôvodnene požadované na zabránenie škody, alebo že z jeho alebo ich strany nebolo možné vykonať takéto opatrenia.Článok 20Oslobodenie od zodpovednostiAk dopravca preukáže, že škoda bola spôsobená úplne alebo čiastočne nedbanlivosťou alebo iným protiprávnym činom alebo opomenutím osoby požadujúcej náhradu, alebo osoby, od ktorej táto odvodzuje svoje práva, dopravca je úplne alebo čiastočne oslobodený od zodpovednosti voči nárokujúcej osobe v takom rozsahu, v akom táto nedbanlivosť, alebo protiprávny čin alebo opomenutie spôsobili úplne alebo čiastočne škodu. Ak v prípade smrti alebo zranenia cestujúceho požaduje náhradu osoba iná než cestujúci, dopravca je taktiež úplne alebo čiastočne oslobodený od zodpovednosti v takom rozsahu, v akom preukáže, že škoda bola spôsobená nedbanlivosťou alebo iným protiprávnym činom, alebo opomenutím dotknutého cestujúceho. Tento článok platí pre všetky ustanovenia o zodpovednosti v tomto dohovore, vrátane odseku 1 článku 21.Článok 21Náhrada v prípade smrti alebo zranenia cestujúceho1. V prípade škôd vzniknutých podľa odseku 1 článku 17 neprevyšujúcich 100000 práv osobitného čerpania na každého cestujúceho, dopravca sa nebude môcť zbaviť svojej zodpovednosti alebo ju obmedziť.2. Dopravca nie je zodpovedný za vzniknuté škody podľa odseku 1 článku 17 v rozsahu, v ktorom tieto prevyšujú na každého cestujúceho 100000 práv osobitného čerpania, ak dopravca preukáže, že:a) taká škoda nevznikla následkom nedbanlivosti alebo iného protiprávneho činu, alebo opomenutia dopravcu alebo jeho pracovníkov alebo agentov; alebob) taká škoda vznikla výlučne následkom nedbanlivosti alebo iného protiprávneho činu, alebo opomenutia tretej strany.Článok 22Obmedzenia zodpovednosti vo vzťahu k omeškaniu, batožine a nákladu1. V prípade škody spôsobenej omeškaním, ako je uvedené v článku 19, je pri preprave osôb zodpovednosť dopravcu za každého cestujúceho obmedzená na 4150 práv osobitného čerpania.2. Pri preprave batožiny je zodpovednosť dopravcu v prípade zničenia, straty, poškodenia alebo omeškania obmedzená na 1000 práv osobitného čerpania pre každého cestujúceho, pokiaľ cestujúci neurobil v čase, keď dopravcovi odovzdával zapísanú batožinu, osobitné vyhlásenie o záujme na dodaní batožiny v mieste určenia a nezaplatil dodatočnú sumu, ak sa to v takomto prípade požaduje. V tomto prípade bude dopravca povinný zaplatiť sumu neprevyšujúcu vyhlásenú sumu, ak nepreukáže, že táto suma je väčšia než skutočný záujem cestujúceho na dodaní v mieste určenia.3. Pri preprave nákladu je zodpovednosť dopravcu v prípade zničenia, straty, poškodenia alebo omeškania obmedzená na sumu 17 práv osobitného čerpania na kilogram, pokiaľ odosielateľ neurobil v čase, keď dopravcovi odovzdával balík, osobitné vyhlásenie o záujme na dodaní balíka v mieste určenia a nezaplatil dodatočnú sumu, ak sa to v takomto prípade požaduje. V tomto prípade bude dopravca povinný zaplatiť sumu neprevyšujúcu vyhlásenú sumu, ak nepreukáže, že táto suma je väčšia než skutočný záujem odosielateľa na dodaní v mieste určenia.4. V prípade zničenia, straty, poškodenia alebo omeškania časti nákladu, alebo akéhokoľvek predmetu, ktorý náklad obsahuje, hmotnosť, ktorá bude vzatá do úvahy pri určovaní čiastky, na ktorú je obmedzená zodpovednosť dopravcu, bude iba celková hmotnosť balíka alebo balíkov, ktorých sa to týka. Ak však zničenie, strata, poškodenie alebo omeškanie časti nákladu, alebo predmetu v ňom obsiahnutého, ovplyvní hodnotu iných balíkov, na ktoré sa vzťahuje ten istý letecký nákladný list alebo tá istá potvrdenka o náklade, alebo, ak neboli vystavené, ten istý záznam uložený iným spôsobom podľa odseku 2 článku 4, celková hmotnosť takéhoto balíka alebo balíkov sa taktiež vezme do úvahy pri určovaní obmedzenia zodpovednosti.5. Predchádzajúce ustanovenia odsekov 1 a 2 tohto článku sa neuplatňujú, ak sa preukáže, že škoda vznikla následkom činu alebo opomenutia dopravcu, jeho pracovníkov alebo agentov, vykonaného s úmyslom spôsobiť škodu alebo bezohľadne s vedomím, že táto škoda môže pravdepodobne vzniknúť; ak v prípade takéhoto činu alebo opomenutia pracovníka alebo agenta sa taktiež preukáže, že tento pracovník alebo agent konal v rámci svojich pracovných povinností.6. Obmedzenia stanovené v článku 21 a v tomto článku nebránia súdu, aby prisúdil, v súlade so svojim vlastným právnym poriadkom, okrem toho, úplné alebo čiastočné súdne trovy a ďalšie výdavky na spor vynaložené žalobcom, vrátane úrokov. Predchádzajúce ustanovenie sa neuplatňuje, ak čiastka prisúdenej náhrady škôd, vyjmúc súdne trovy a iné výdavky na spor, neprevyšuje čiastku, ktorú dopravca písomne ponúkol žalobcovi v lehote šiestich mesiacov odo dňa udalosti, ktorá spôsobila škodu, alebo pred návrhom na začatie konania, ak začalo neskôr.Článok 23Prepočet menových jednotiek1. Čiastky označené termínom práva osobitného čerpania v tomto dohovore sa považujú za čiastky zodpovedajúce právam osobitného čerpania definovaným Medzinárodným menovým fondom. Prepočet týchto čiastok do národných mien sa v prípade súdnych konaní vykoná v súlade s hodnotou týchto mien v zmysle práv osobitného čerpania v deň vynesenia rozsudku. Hodnota národnej meny zmluvného štátu, ktorý je členom Medzinárodného menového fondu, v zmysle práv osobitného čerpania, sa vypočíta v súlade s metódou hodnotenia používanou Medzinárodným menovým fondom pre jej operácie a transakcie ku dňu vynesenia rozsudku. Hodnota národnej meny štátu, ktorý je stranou a nie je členom Medzinárodného menového fondu, v zmysle práv osobitného čerpania, sa vypočíta spôsobom určeným týmto štátom.2. Tie štáty, ktoré nie sú členmi Medzinárodného menového fondu a ktorých právny poriadok nedovoľuje uplatňovať ustanovenia odseku 1 tohto článku, však môžu v čase ratifikácie alebo prístupu k dohovoru, alebo v ktoromkoľvek čase neskôr vyhlásiť, že obmedzenie zodpovednosti dopravcu stanovené v článku 21 je určené na sumu 1500000 menových jednotiek na cestujúceho v súdnych konaniach na ich území; 62500 menových jednotiek na cestujúceho v súvislosti s odsekom 1 článku 22; 15000 menových jednotiek na cestujúceho v súvislosti s odsekom 2 článku 22; a 250 menových jednotiek na kilogram v súvislosti s odsekom 3 článku 22. Tieto menové jednotky zodpovedajú 65,5 miligramu zlata rýdzosti deväťsto. Tieto čiastky sa môžu prepočítať na príslušnú národnú menu so zaokrúhlením. Prepočet týchto čiastok na národnú menu sa vykoná v súlade s právnym poriadkom príslušného štátu.3. Výpočet uvedený v poslednej vete odseku 1 tohto článku a metóda prepočtu v odseku 2 tohto článku sa vykonajú takým spôsobom, ktorý vyjadrí v národnej mene štátu, ktorý je stranou, pokiaľ je to možné, rovnakú reálnu hodnotu pre čiastky uvedené v článkoch 21 a 22, aká by vyplývala z uplatnenia prvých troch viet odseku 1 tohto článku. Zmluvné štáty oboznámia depozitára o spôsobe výpočtu podľa odseku 1 tohto článku, alebo o výsledku prepočtu podľa odseku 2 tohto článku, ak sa ich týkajú, v čase uloženia ratifikačných listín, listín o prijatí, schválení alebo prístupe k tomuto dohovoru a kedykoľvek, keď v nich nastane zmena.Článok 24Revízia obmedzení1. Bez toho, aby boli dotknuté ustanovenia článku 25 tohto dohovoru a s výhradou odseku 2 nižšie, bude depozitár v päťročných intervaloch revidovať obmedzenia zodpovednosti stanovené v článkoch 21, 22 a 23 a prvá takáto revízia sa uskutoční na konci piateho roku nasledujúceho po dni nadobudnutia účinnosti tohto dohovoru, alebo ak dohovor nenadobudne platnosť počas piatich rokov odo dňa prvého otvorenia na podpis, potom v priebehu prvého roka po nadobudnutí jeho platnosti, so zohľadnením inflačného faktora, ktorý zodpovedá akumulovanej miere inflácie od predchádzajúcej revízie alebo v prvom prípade po dni nadobudnutia platnosti tohto dohovoru. Hodnotou miery inflácie, ktorá sa má použiť pri stanovení inflačného faktora, je vážený priemer ročnej miery rastu alebo poklesu indexov spotrebných cien štátov, ktorých meny obsahujú práva osobitného čerpania uvedené v odseku 1 článku 23.2. Ak sa revíziou podľa predchádzajúceho odseku zistí, že inflačný faktor presiahol 10 %, depozitár upozorní zmluvné štáty na zmenu obmedzení zodpovednosti. Každá takáto zmena nadobudne účinnosť šesť mesiacov po jej oznámení zmluvným štátom. Ak v priebehu troch mesiacov po jej oznámení zmluvným štátom väčšina zmluvných štátov oznámi svoj nesúhlas, zmena nenadobudne účinnosť a depozitár odkáže záležitosť na stretnutie zmluvných štátov. Depozitár ihneď oznámi všetkým zmluvným štátom nadobudnutie účinnosti každej zmeny.3. Bez ohľadu na odsek 1 tohto článku sa mechanizmus uvedený v odseku 2 tohto článku uplatňuje vždy, keď aspoň jedna tretina zmluvných štátov vyjadrí vôľu v tomto zmysle a za podmienky, že inflačný faktor uvedený v odseku 1 presiahol 30 % od predošlej revízie, alebo odo dňa nadobudnutia platnosti tohto dohovoru, ak predtým nebola vykonaná revízia. Nasledujúce revízie využívajúce postup opísaný v odseku 1 tohto článku sa uskutočnia v päťročných intervaloch začínajúcich na konci piateho roka nasledujúceho po dni revízie podľa tohto odseku.Článok 25Klauzula o obmedzeniachDopravca sa môže zaviazať, že zmluva o preprave bude podliehať vyšším obmedzeniam zodpovednosti než sú tie, ktoré stanovuje tento dohovor, alebo zodpovednosť nebude vôbec obmedzená.Článok 26Neplatnosť ustanovení zmluvyKaždé ustanovenie smerujúce k oslobodeniu dopravcu od zodpovednosti, alebo ktoré by malo za následok určenie nižšieho obmedzenia, ako je stanovené v tomto dohovore, je neplatné, ale neplatnosť takéhoto ustanovenia neznamená neplatnosť celej zmluvy, ktorá naďalej podlieha ustanoveniam tohoto dohovoru.Článok 27Zmluvná slobodaŽiadne ustanovenie tohto dohovoru nebráni dopravcovi v tom, aby odmietol uzavrieť zmluvu o preprave, aby sa zriekol akejkoľvek obrany, ktorú mu dohovor umožňuje, alebo aby stanovil podmienky, ktoré nie sú v rozpore s ustanoveniami tohto dohovoru.Článok 28Platby vopredV prípade leteckých nehôd, ktoré majú za následok smrť alebo zranenie cestujúcich, dopravca vykoná platby vopred, ak to vyžadujú právne predpisy jeho štátu, bez zbytočného odkladu, fyzickej osobe alebo osobám, ktoré sú oprávnené požadovať náhradu s cieľom naplniť okamžité hospodárske potreby týchto osôb. Takéto platby vopred sa nepovažujú za uznanie zodpovednosti a môžu byť protiváhou proti všetkým čiastkam následne plateným ako škody dopravcu.Článok 29Základ pre nárokPri preprave cestujúcich, batožiny a nákladu môže byť podaná akákoľvek žaloba na náhradu škody, akokoľvek podložená, či už na základe tohto dohovoru alebo na základe zmluvy, alebo deliktu, alebo inak, za podmienok a obmedzení zodpovednosti, ktoré sú stanovené v tomto dohovore bez toho, aby bola dotknutá otázka, kto sú osoby oprávnené podať žalobu a aké sú ich práva. V prípade takej žaloby nie je možné získať náhradu trestnú, náhradu s prísnou pokutou alebo náhradu inej nenahraditeľnej škody.Článok 30Pracovníci, agenti - súčet nárokov1. Ak je žaloba podaná proti pracovníkovi alebo agentovi dopravcu z dôvodu spôsobenej škody, na ktorú sa vzťahuje tento dohovor, takýto pracovník alebo agent je oprávnený využiť podmienky a obmedzenia zodpovednosti, ktoré je oprávnený využiť podľa tohto dohovoru samotný dopravca, ak preukáže, že konal v rámci svojich pracovných povinností.2. Súčet súm, ktoré má zaplatiť dopravca, jeho pracovník a agent v takomto prípade, nesmie presiahnuť stanovené obmedzenia.3. S výnimkou prepravy nákladu, ustanovenia odsekov 1 a 2 tohto článku sa neuplatňujú, ak sa preukáže, že škoda vznikla následkom činu alebo opomenutia pracovníka alebo agenta s úmyslom spôsobiť škodu, alebo bezohľadne s vedomím, že škoda pravdepodobne vznikne.Článok 31Včasné oznámenie reklamácií1. Prijatie zapísanej batožiny alebo nákladu bez reklamácie osobou, ktorá je oprávnená na ich dodanie, je dôkazom prima facie, že tieto boli dodané v dobrom stave a v súlade s prepravným dokumentom alebo záznamom uloženým iným spôsobom, ako je uvedené v odseku 2 článku 3 a odseku 2 článku 4.2. V prípade škody musí osoba, ktorá je oprávnená na dodanie prepravovaných vecí, vzniesť reklamáciu voči dopravcovi ihneď po zistení škody a najneskôr do siedmich dní po dni prijatia zapísanej batožiny a do 14 dní po dni prijatia nákladu. V prípade omeškania musí byť reklamácia vznesená najneskôr do 21 dní po dni, keď jej boli batožina alebo náklad dané k dispozícii.3. Každá reklamácia musí mať písomnú formu a musí byť odovzdaná alebo odoslaná v horeuvedených lehotách.4. Ak v horeuvedenej lehote nebola vznesená reklamácia, proti dopravcovi nemožno začať konanie s výnimkou podvodu z jeho strany.Článok 32Smrť zodpovednej osobyV prípade smrti zodpovednej osoby sa konanie na náhradu škody vedie v súlade s podmienkami tohto dohovoru proti tým, ktorí právne zastupujú jej majetok.Článok 33Jurisdikcia1. Žaloba na náhradu škody musí byť podaná podľa voľby žalobcu na území jedného zo zmluvných štátov, buď na súde v mieste sídla dopravcu alebo v mieste jeho hlavného miesta podnikania, alebo tam, kde má obchodné miesto, v ktorom bola uzavretá zmluva o preprave, alebo na súde v mieste určenia.2. V prípade škody spôsobenej smrťou alebo zranením cestujúceho môže byť podaná žaloba na jednom zo súdov uvedených v odseku 1 tohto článku alebo na území zmluvného štátu, kde mal v čase nehody cestujúci svoje hlavné a trvalé bydlisko a kde dopravca vykonáva svoje služby leteckej prepravy osôb buď svojím vlastným lietadlom alebo lietadlom iného dopravcu na základe obchodnej zmluvy a kde dopravca riadi svoju činnosť leteckej prepravy osôb z prevádzkových priestorov prenajatých alebo vlastnených dopravcom, alebo prenajatých či vlastnených iným dopravcom, s ktorým má obchodnú zmluvu.3. Na účely odseku 2:a) "obchodná zmluva" znamená zmluvu inú než je zmluva s agentom, uzavretú medzi dopravcami a vzťahujúcu sa na zabezpečovanie ich spoločných služieb leteckej prepravy cestujúcich;b) "hlavné a trvalé bydlisko" znamená jedno pevné a stále bydlisko cestujúceho v čase nehody. Štátna príslušnosť cestujúceho nie je z tohto hľadiska určujúcim faktorom.4. Procesné otázky sa riadia právnym poriadkom súdu, kde je prípad prerokovávaný.Článok 34Rozhodcovské konanie1. Podľa ustanovení tohto článku si môžu zmluvné strany, ktoré uzavreli zmluvu o preprave nákladu dohodnúť, že každý spor týkajúci sa zodpovednosti dopravcu podľa tohto dohovoru sa rieši rozhodcovským konaním. Takáto dohoda musí mať písomnú formu.2. Rozhodcovské konanie sa, podľa voľby žalobcu, uskutoční pod jednou z jurisdikcií uvedených v článku 33.3. Rozhodca alebo rozhodcovský orgán uplatňujú ustanovenia tohto dohovoru.4. Ustanovenia odsekov 2 a 3 tohto článku sa považujú za súčasť každej rozhodcovskej doložky alebo dohody a každá podmienka takejto doložky alebo dohody, ktorá nie je s nimi v súlade, je neplatná.Článok 35Obmedzenie žalôb1. Právo na odškodnenie zanikne, ak nie je žaloba uplatnená v lehote dvoch rokov odo dňa príchodu na miesto určenia alebo odo dňa, kedy malo prísť lietadlo, alebo odo dňa, kedy bola preprava zastavená.2. Spôsob výpočtu tejto lehoty sa určí podľa právneho poriadku súdu, kde je súdny prípad prerokovávaný.Článok 36Postupná preprava1. V prípade prepravy uskutočnenej rôznymi následnými dopravcami a spadajúcej pod definíciu stanovenú v odseku 3 článku 1, každý dopravca, ktorý prijme cestujúcich, batožinu a náklad, podlieha pravidlám stanovenými týmto dohovorom a považuje sa za jednu zo zmluvných strán zmluvy o preprave, pokiaľ sa zmluva týka časti prepravy uskutočnenej pod jeho dohľadom.2. V prípade prepravy takejto povahy môže cestujúci, alebo ktorákoľvek osoba oprávnená na náhradu v jeho mene, uplatniť nárok len proti dopravcovi, ktorý vykonal tú časť prepravy, počas ktorej sa vyskytla nehoda alebo omeškanie okrem prípadu, keď prvý dopravca výslovnou dohodou prevezme zodpovednosť za celú cestu.3. Pokiaľ ide o batožinu a náklad, cestujúci alebo odosielateľ má právo uplatniť nárok proti prvému dopravcovi a cestujúci alebo príjemca, ktorí sú oprávnení na ich dodanie, budú mať právo konať proti poslednému dopravcovi a okrem toho každý môže uplatniť nárok proti dopravcovi, ktorý vykonal prepravu počas ktorej došlo k zničeniu, strate, poškodeniu alebo nastalo omeškanie. Títo dopravcovia budú spoločne a jednotlivo zodpovední voči cestujúcemu alebo odosielateľovi, alebo príjemcovi.Článok 37Právo postihu voči tretím stranámŽiadne ustanovenie tohto dohovoru sa nedotýka otázky, či osoba zodpovedná za škodu v súlade s ustanoveniami tohto dohovoru má právo postihu vo vzťahu k akejkoľvek inej osobe.KAPITOLA IVKombinovaná prepravaČlánok 38Kombinovaná preprava1. V prípade kombinovanej prepravy uskutočňovanej čiastočne letecky a čiastočne iným druhom prepravy sa ustanovenia tohto dohovoru podľa odseku 4 článku 18 vzťahujú len na leteckú prepravu za predpokladu, že letecká preprava spadá pod článok 12. Žiadne ustanovenie tohto dohovoru nebráni stranám, aby v prípade kombinovanej prepravy zahrnuli do dokumentu o leteckej preprave aj podmienky vzťahujúce sa na iné druhy prepravy, za predpokladu, že sa zohľadnia ustanovenia tohto dohovoru, pokiaľ ide o leteckú prepravu.KAPITOLA VLetecká preprava vykonaná osobou inou než zmluvným dopravcomČlánok 39Zmluvný dopravca a skutočný dopravcaUstanovenia tejto kapitoly sa uplatňujú vtedy, ak osoba (ďalej len "zmluvný dopravca") ako hlavný účastník uzavrie zmluvu o preprave podľa tohto dohovoru s cestujúcim alebo odosielateľom, alebo s osobou konajúcou v mene cestujúceho alebo odosielateľa a pritom, na základe poverenia zmluvným dopravcom, celú prepravu alebo jej časť vykoná iná osoba (ďalej len "skutočný dopravca"), ktorá ale nie je vzhľadom na túto časť následným dopravcom v zmysle tohto dohovoru. Takéto poverenie sa predpokladá, ak sa nepreukáže opak.Článok 40Zodpovednosť zmluvného dopravcu a skutočného dopravcuAk skutočný dopravca vykonáva celú prepravu alebo jej časť, ktorá podľa zmluvy o preprave uvedenej v článku 39 podlieha tomuto dohovoru, aj zmluvný dopravca aj skutočný dopravca podliehajú pravidlám tohto dohovoru, ak nie je v tejto kapitole stanovené inak, prvý za celú prepravu predpokladanú v zmluve o preprave a druhý výlučne za prepravu, ktorú vykonáva.Článok 41Vzájomná zodpovednosť1. Činy a opomenutia skutočného dopravcu a jeho pracovníkov a agentov konajúcich v rámci svojich pracovných povinností sa v súvislosti s prepravou uskutočňovanou skutočným dopravcom považujú zároveň za činy a opomenutia zmluvného dopravcu.2. Činy a opomenutia zmluvného dopravcu a jeho pracovníkov a agentov konajúcich v rámci svojich pracovných povinností sa v súvislosti s prepravou uskutočňovanou skutočným dopravcom považujú zároveň za činy a opomenutia skutočného dopravcu. Napriek tomu žiaden takýto čin alebo opomenutie neurobí skutočného dopravcu zodpovedným v miere prevyšujúcej čiastky uvedené v článkoch 21, 22, 23 a 24. Každá osobitná dohoda, na základe ktorej zmluvný dopravca preberá záväzky, ktoré nie sú uložené podľa tohto dohovoru, alebo akékoľvek zrieknutie sa práv alebo obrany udelených týmto dohovorom, alebo akékoľvek osobitné vyhlásenie o záujme na dodaní v mieste určenia podľa článku 22 nemajú vplyv na skutočného dopravcu, pokiaľ s tým nesúhlasí.Článok 42Adresát reklamácií a pokynovKaždá reklamácia alebo pokyn dopravcovi podľa tohto dohovoru majú rovnaký účinok, pričom nezáleží na tom, či sú adresované zmluvnému dopravcovi alebo skutočnému dopravcovi. Pokyny uvedené v článku 12 však majú účinok iba vtedy, ak sú adresované zmluvnému dopravcovi.Článok 43Pracovníci a agentiV súvislosti s prepravou vykonávanou skutočným dopravcom, každý pracovník alebo agent tohto dopravcu alebo zmluvného dopravcu, ak preukáže, že konal v rámci svojich pracovných povinností, je oprávnený využiť pre seba podmienky a obmedzenia, ktoré podľa tohto dohovoru platia pre dopravcu, o ktorého pracovníkov alebo agentov ide, pokiaľ sa nepreukáže, že konali spôsobom, ktorý bráni tomu, aby sa použili obmedzenia zodpovednosti v súlade s týmto dohovorom.Článok 44Súčet náhrad škôdV súvislosti s prepravou uskutočňovanou skutočným dopravcom, celkový súčet čiastok vymáhateľných od tohto dopravcu, od zmluvného dopravcu a od ich pracovníkov a agentov konajúcich v rámci svojich pracovných povinností, nesmie presiahnuť najvyššiu čiastku, ktorú možno požadovať od zmluvného dopravcu alebo skutočného dopravcu podľa tohto dohovoru a taktiež žiadna z uvedených osôb nezodpovedá v čiastke presahujúcej obmedzenie, ktoré sa vzťahuje na túto osobu.Článok 45Adresát nárokovV súvislosti s prepravou uskutočňovanou skutočným dopravcom možno vzniesť žalobu na náhradu škôd podľa voľby žalobcu proti dopravcovi alebo zmluvnému dopravcovi, alebo proti obidvom spolu alebo každému osobitne. Ak je žaloba vznesená len proti jednému z týchto dopravcov, tento dopravca má právo požadovať, aby sa druhý dopravca zúčastnil konania, pričom procesná stránka a jej následky sa riadia právnym poriadkom súdu, kde je prípad prerokovávaný.Článok 46Dodatočná jurisdikciaKaždá žaloba na náhradu škody podľa článku 45 musí byť podľa voľby žalobcu vznesená na území jedného zo zmluvných štátov, buď na súde, na ktorom môže byť vznesená žaloba proti zmluvnému dopravcovi podľa článku 33, alebo na súde majúcom jurisdikciu v mieste, kde má skutočný dopravca svoje bydlisko alebo hlavné miesto podnikania.Článok 47Neplatnosť zmluvných ustanoveníKaždé ustanovenie zmluvy smerujúce k oslobodeniu zmluvného dopravcu alebo skutočného dopravcu od jeho zodpovednosti podľa tejto kapitoly alebo k stanoveniu nižšieho obmedzenia ako toho, ktoré sa použije podľa tejto kapitoly, je neplatné, avšak neplatnosť každého takéhoto ustanovenia neznamená neplatnosť celej zmluvy, ktorá naďalej podlieha ustanoveniam tejto kapitoly.Článok 48Vzájomné vzťahy zmluvného a skutočného dopravcuOkrem ustanovenia článku 45 nemá žiadne ustanovenie v tejto kapitole vplyv na vzájomné práva a záväzky dopravcov, vrátane akéhokoľvek práva postihu alebo odškodnenia.KAPITOLA VIIné ustanoveniaČlánok 49Povinné použitieKaždá doložka obsiahnutá v zmluve o preprave a všetky osobitné dohody v nej zahrnuté predtým, ako nastala škoda, ktorými zmluvné strany zamýšľajú porušiť pravidlá stanovené týmto dohovorom, či už pri rozhodovaní o použití rozhodného práva alebo zmenou pravidiel pre jurisdikciu, sú neplatné.Článok 50PoistenieZmluvné štáty musia od svojich dopravcov požadovať, aby boli primerane poistení na krytie zodpovednosti podľa tohto dohovoru. Zmluvný štát, na územie ktorého dopravca vykonáva dopravnú službu, môže požadovať, aby dopravca predložil dôkaz o primeranom poistení svojej zodpovednosti podľa tohto dohovoru.Článok 51Preprava vykonávaná za mimoriadnych okolnostíUstanovenia článkov 3 až 5, 7 a 8 týkajúce sa dokumentácie o preprave sa neuplatňujú v prípade prepravy vykonávanej za mimoriadnych okolností mimo zvyčajného rozsahu podnikania dopravcu.Článok 52Definícia dníPojem "dni", pokiaľ je použitý v tomto dohovore, znamená kalendárne dni a nie pracovné dni.KAPITOLA VIIZáverečné ustanoveniaČlánok 53Podpis, ratifikácia a nadobudnutie platnosti1. Tento dohovor je otvorený na podpis dňa 28. mája 1999 v Montreale štátmi zúčastňujúcimi sa na Medzinárodnej konferencii o leteckom práve konanej v Montreale od 10. do 28. mája 1999. Po 28. máji 1999 je dohovor otvorený na podpis pre všetky štáty v sídle Medzinárodnej organizácie civilného letectva v Montreale, pokiaľ nenadobudne platnosť v súlade s odsekom 6 tohto článku.2. Tento dohovor je zároveň otvorený na podpis pre organizácie regionálnej hospodárskej integrácie. Na účely tohto dohovoru pojem "organizácia regionálnej hospodárskej integrácie" znamená každú organizáciu, ktorá je ustanovená suverénnymi štátmi daného regiónu, ktorá má pôsobnosť vo vzťahu k niektorým otázkam upraveným týmto dohovorom a ktorá je riadne splnomocnená podpísať, ratifikovať, prijať, schváliť alebo pristúpiť k tomuto dohovoru. Odkaz na "zmluvný štát" alebo "zmluvné štáty" v tomto dohovore, s výnimkou odseku 2 článku 1, odseku 1 b) článku 3, odseku b) článku 5, článkoch 23, 33, 46 a odseku b) článku 57, sa vzťahuje rovnako na organizáciu regionálnej hospodárskej integrácie. Na účely článku 24 sa odkaz na pojmy "väčšina zmluvných štátov" a "jedna tretina zmluvných štátov" vzťahuje na organizáciu regionálnej hospodárskej integrácie.3. Tento dohovor nepodlieha ratifikácii štátmi alebo organizáciami regionálnej hospodárskej integrácie, ktoré ho podpísali.4. Každý štát alebo organizácia regionálnej hospodárskej integrácie, ktoré nepodpísali tento dohovor, ho môžu kedykoľvek prijať, schváliť alebo k nemu pristúpiť.5. Ratifikačné listiny, listiny o prijatí, schválení alebo prístupe sa uložia u Medzinárodnej organizácie civilného letectva, ktorá sa týmto určuje za depozitára.6. Tento dohovor nadobúda platnosť šesťdesiaty deň po dni, kedy bola u depozitára uložená tridsiata ratifikačná listina, listina o prijatí, schválení alebo prístupe pre štáty, ktoré uložili takéto listiny. Listina uložená organizáciou regionálnej hospodárskej integrácie sa na účely tohto odseku nepočíta.7. Pre iné štáty a pre iné organizácie regionálnej hospodárskej integrácie nadobúda tento dohovor platnosť šesťdesiaty deň po dni uloženia ratifikačnej listiny, listiny o prijatí, schválení alebo prístupe.8. Depozitár bezodkladne oznámi všetkým signatárom a zmluvným štátom:a) každý podpis a dátum podpisu tohto dohovoru;b) každé uloženie ratifikačnej listiny, listiny o prijatí, schválení alebo prístupe a dátum tohto uloženia;c) deň nadobudnutia platnosti tohto dohovoru;d) dátum nadobudnutia platnosti každej zmeny obmedzenia zodpovednosti ustanovenej podľa tohto dohovoru;e) každú výpoveď podľa článku 54.Článok 54Výpoveď1. Každý zmluvný štát môže vypovedať tento dohovor písomným oznámením depozitárovi.2. Výpoveď nadobudne účinnosť v stoosemdesiaty deň nasledujúci po dni, v ktorom depozitár prijal oznámenie.Článok 55Vzťah k iným dokumentom Varšavského dohovoruTento dohovor má prednosť pred všetkými pravidlami, ktoré platia v medzinárodnej leteckej preprave:1. medzi zmluvnými štátmi tohto dohovoru na základe toho, že tieto štáty sú spoločne zmluvnými stranami:a) Dohovoru o zjednotení niektorých pravidiel o medzinárodnej leteckej doprave podpísaného vo Varšave 12. októbra 1929 (ďalej len "Varšavský dohovor");b) Protokolu o zmene a doplnení Dohovoru o zjednotení niektorých pravidiel o medzinárodnej leteckej doprave podpísaného vo Varšave 12. októbra 1929, ktorý bol prijatý v Haagu 28. septembra 1955 (ďalej len Haagsky protokol);c) Dohovoru, doplňujúceho Varšavský dohovor, o zjednotení niektorých pravidiel o medzinárodnej leteckej doprave vykonávanej osobou inou než zmluvným prepravcom, podpísaného v Guadalajare 18. septembra 1961 (ďalej len Guadalajarský dohovor);d) Protokolu o zmene a doplnení Dohovoru o zjednotení niektorých pravidiel o medzinárodnej leteckej doprave podpísaného vo Varšave 12. októbra 1929, zmeneného a doplneného Haagskym protokolom 28. septembra 1955, podpísaného v Guatemala City 8. marca 1971 (ďalej len Guatemalský protokol);e) Dodatkových protokolov č. 1 až 3 a Montrealského protokolu č. 4 o zmene a doplnení Varšavského dohovoru, zmeneného a doplneného Haagskym protokolom, alebo Varšavského dohovoru, zmeneného a doplneného Haagskym protokolom aj Guatemalským protokolom, podpísaných v Montreale 25. septembra 1975 (ďalej len Montrealské protokoly); alebo2. na území každého jedného zmluvného štátu tohto dohovoru na základe toho, že tento štát je zmluvnou stranou jedného alebo viacerých dokumentov uvedených v pododsekoch a) až e) vyššie.Článok 56Štáty s viac ako jedným právnym poriadkom1. Ak má štát dva alebo viacero územných celkov, na ktorých sa uplatňujú rôzne právne poriadky vo vzťahu k otázkam upraveným týmto dohovorom, tento môže v čase podpisu, ratifikácie, prijatia, schválenia alebo prístupu vyhlásiť, že tento dohovor sa vzťahuje na jeho všetky územné celky alebo len na jeden, alebo viacero celkov, a toto vyhlásenie môže kedykoľvek zmeniť predložením iného vyhlásenia.2. Každé takéto vyhlásenie sa oznámi depozitárovi a bude výslovne určovať územné celky, na ktorých sa dohovor uplatňuje.3. Vo vzťahu k zmluvnému štátu, ktorý urobil takéto vyhlásenie:a) odkazy v článku 23 na "národnú menu" sa považujú za odkazy na menu príslušného územného celku tohto štátu; ab) odkaz v článku 28 na "právne predpisy štátu" sa považuje za odkaz na právne predpisy príslušného územného celku tohto štátu.Článok 57VýhradyProti tomuto dohovoru nemožno urobiť výhradu okrem toho, že zmluvný štát môže kedykoľvek vyhlásiť oznámením depozitárovi, že tento dohovor sa neuplatní pri:a) medzinárodnej leteckej preprave vykonávanej a prevádzkovanej na neobchodné účely priamo zmluvným štátom vzhľadom na jeho funkcie a povinnosti ako suverénneho štátu; alebob) preprave osôb, nákladu a batožiny jeho vojenských orgánov lietadlami registrovanými alebo prenajatými týmto zmluvným štátom, pričom celá kapacita tohto lietadla bola rezervovaná týmito orgánmi alebo v ich mene.NA DÔKAZ TOHO podpísaní oprávnení zástupcovia, ktorí boli k tomu riadne splnomocnení, podpísali tento dohovor.DANÉ v Montreale dňa 28. mája roku tisícdeväťstodeväťdesiatdeväť v anglickom, arabskom, čínskom, francúzskom, ruskom a španielskom jazyku, pričom všetky znenia sú rovnako autentické. Tento dohovor sa uloží v archívoch Medzinárodnej organizácie civilného letectva a jeho overené kópie doručí depozitár všetkým zmluvným štátom tohto dohovoru, ako aj všetkým zmluvným štátom Varšavského dohovoru, Haagskeho protokolu, Guadalajarského dohovoru, Guatemalského protokolu a Montrealských protokolov.--------------------------------------------------